open-index/open-wikipedia-markdown huggingface dataset:
ജോയൽ (പ്രവാചകൻ)

ഇസ്രയേൽ വംശത്തിലെ ഒരു പ്രവാചകനായിരുന്നു 
**ജോയൽ** ( / ˈdʒoʊ əl / ;    – *Yōʾēl* ;    – *Iōḗl* ;    – *Yu'il* ) ബൈബിളിലെ പന്ത്രണ്ട് ബാലപ്രവാചകരിൽ രണ്ടാമനും പഴയ നിയമത്തിലെ ജോയലിന്റെ പുസ്തകത്തിന്റെ രചയിതാവുമാണ്. ജോയലിന്റെ പുസ്തകത്തിന്റ ആരംഭത്തിൽ, പെഥുവേലിന്റെ പുത്രൻ ( ജോയേൽ 1:1 ) എന്ന്  മാത്രമേ പരാമർശമുള്ളൂ. 

## ജീവിതം
ജോയൽ ക്ര.മു 9-ആം നൂറ്റാണ്ടിൽ ജീവിച്ചിരുന്നതായി ചില വ്യാഖ്യാതാക്കൾ അഭിപ്രായപ്പെടുന്നു,  മറ്റുചിലർ അദ്ദേഹം ക്രി.മു 4 അല്ലെങ്കിൽ 5-ആം നൂറ്റാണ്ടിൽ ആയിരിക്കാം ജീവിച്ചിരുന്നത് എന്ന് പറയുന്നു.   ജോയലിന്റെ പുസ്തകത്തിൽ ആ കാലഘട്ടത്തിലെ രാജാക്കന്മാരെക്കുറിച്ച് പരാമർശമില്ലാത്തതിനാൽ ജീവിത കാലത്തെ കുറിച്ച് ഇന്നും തർക്കം നിലനിൽക്കുന്നു. 

പുരാതന കാലം മുതൽ, ജോയലിനെ ഗുഷ് ഹലാവിൽ അടക്കം ചെയ്തതായി വിശ്വാസിക്കുന്നു. 

## ക്രിസ്തുമതത്തിൽ
പൗരസ്ത്യ ഓർത്തഡോക്സ് ആരാധനാ കലണ്ടറിൽ, അദ്ദേഹത്തിന്റെ തിരുനാൾ ദിനം ഒക്ടോബർ 19 ആണ്. 

റോമൻ രക്തസാക്ഷിശാസ്ത്രത്തിൽ, ജൂലൈ 13 ന് പ്രവാചകനെ അനുസ്മരിക്കുന്നു. 

ജൂലായ് 31-ന് അർമേനിയൻ അപ്പസ്തോലിക് ചർച്ചിന്റെ വിശുദ്ധരുടെ കലണ്ടറിൽ മറ്റ് ബാല പ്രവാചകന്മാരോടൊപ്പം അദ്ദേഹത്തെ അനുസ്മരിക്കുന്നു.

## ബഹായി വിശ്വാസത്തിൽ
ബഹായി വിശ്വാസത്തിൽ ജോയൽ ഒരു ബാല പ്രവാചകനായി കണക്കാക്കപ്പെടുന്നു.  കിതാബ്-ഇ-ഇഖാനിൽ, ജോയലിനെപ്പോലുള്ള പ്രായപൂർത്തിയാകാത്ത പ്രവാചകന്മാരുടെ മുൻ പ്രവചനങ്ങൾക്ക് പ്രതീകാത്മകമായ അർത്ഥവും പ്രാധാന്യവും ഉണ്ടെന്നും പറയുന്നു. 

## അവലംബം

### ഉറവിടങ്ങൾ
 

## ബാഹ്യ ലിങ്കുകൾ

* Chabad.org-ൽ നാല് പ്രവാചകന്മാർ
വർഗ്ഗം:ക്രി.മു. 1-ആം സഹസ്രാബ്ദത്തിൽ ജനിച്ചവർ
വർഗ്ഗം:ബൈബിളിലെ കഥാപാത്രങ്ങൾ
സുൽത്താൻ അൽ നിയാദി

ഐക്യ അറബ് എമിറേറ്റിൽ നിന്നുള്ള ആദ്യത്തെ രണ്ട് ബഹിരാകാശ സഞ്ചാരികളിൽ ഒരാളാണ് **സുൽത്താൻ അൽ നെയാദി** (    ) , ഹസ്സ അൽ മൻസൂരി ക്ക് ശേഷം ബഹിരാകാശത്തേക്ക് പോകുന്ന യാത്രികനാണ്.

## കുട്ടിക്കാലം
അൽ ഐനിലെ പ്രദേശമായ ഉം ഗാഫയിലാണ് സുൽത്താൻ അൽ നിയാദി ജനിച്ചത്. കുട്ടിക്കാലം വലിയുപ്പയുടെ വീട്ടിലായിരുന്നു.  ഉം ഗഫ പ്രൈമറി ബോയ്സ് സ്കൂളിലും ഉം ഗഫ സെക്കൻഡറി സ്കൂളിലും പോയി. പിതാവ് യുഎഇ സായുധ സേനയിൽ സേവനമനുഷ്ഠിച്ചു. 

## വിദ്യാഭ്യാസവും തൊഴിലും
ഹൈസ്കൂൾ പഠനത്തിനു ശേഷം സുൽത്താൻ യുഎഇ സായുധ സേനയിൽ ചേർന്നു. ബ്രിട്ടനിൽ ബ്രൈറ്റൺ യൂണിവേഴ്സിറ്റിയിൽ പഠിച്ച ഇദ്ദേഹം, അവിടെ 2004 ൽ ഇലക്ട്രോണിക്സ് ആൻഡ് കമ്മ്യൂണിക്കേഷൻസ് എഞ്ചിനീയറിംഗിൽ ബിഎസ്സി (ഓണേഴ്സ്) നേടി. 

യു.എ.ഇയിൽ തിരിച്ചെത്തിയ ശേഷം സായിദ് മിലിട്ടറി കോളേജിൽ ഒരു വർഷം പഠിച്ചു. കമ്മ്യൂണിക്കേഷൻസ് എഞ്ചിനീയറായി യുഎഇ സായുധ സേനയിൽ ജോലി ചെയ്തിട്ടുണ്ട്.

2008-ൽ അദ്ദേഹം ഓസ്‌ട്രേലിയയിൽ പോയി ഗ്രിഫിത്ത് യൂണിവേഴ്‌സിറ്റിയിൽ നിന്ന് ഇൻഫർമേഷൻ ആന്റ് നെറ്റ്‌വർക്ക് സെക്യൂരിറ്റിയിൽ ബിരുദാനന്തര ബിരുദം നേടി. 

## ബഹിരാകാശയാത്രിക ജീവിതം
യുഎഇയിലെയും റഷ്യയിലെയും മാനസികവും ശാരീരികവുമായ പരിശോധനകൾക്ക് ശേഷം, ആദ്യത്തെ എമിറാത്തി ബഹിരാകാശ സഞ്ചാരിയാകാൻ 4,022 ഉദ്യോഗാർത്ഥികളിൽ നിന്ന് തിരഞ്ഞെടുത്ത രണ്ട് പേരിൽ ഒരാളാണ് അൽ നിയാദി.  മുഹമ്മദ് ബിൻ റാഷിദ് ബഹിരാകാശ കേന്ദ്രത്തിലെ യുഎഇ ആസ്ട്രോനട്ട് പ്രോഗ്രാമിലൂടെയാണ് അദ്ദേഹം പോയത്.

2018 സെപ്റ്റംബർ 3 ന് യുഎഇ പ്രധാനമന്ത്രി മുഹമ്മദ് ബിൻ റാഷിദ് അൽ മക്തൂം ട്വീറ്റ് ചെയ്തു: "ഞങ്ങളുടെ ആദ്യ ബഹിരാകാശയാത്രികരെ അന്താരാഷ്ട്ര ബഹിരാകാശ നിലയത്തിലേക്ക് ഞങ്ങൾ ഇന്ന് പ്രഖ്യാപിച്ചു: ഹസ്സ അൽ മൻസൂരിയും സുൽത്താൻ അൽ നയാദിയും. ഹസ്സയും സുൽത്താനും എല്ലാ യുവ അറബികളെയും പ്രതിനിധീകരിക്കുകയും യുഎഇയുടെ അഭിലാഷങ്ങളുടെ പരകോടിയെ പ്രതിനിധീകരിക്കുകയും ചെയ്യുന്നു." 

## റഫറൻസുകൾ

## ബാഹ്യ ലിങ്കുകൾ

* സുൽത്താൻ അൽ നെയാദിയുടെ ഗ്രിഫിത്ത് യൂണിവേഴ്സിറ്റി പ്രൊഫൈൽ 
വർഗ്ഗം:1981-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബഹിരാകാശ യാത്രികർ
ഫ്രിഗ്ഗ കാൾബെർഗ്

**ഫ്രിഗ്ഗ കാൾബെർഗ്**, മുൻപേര്; അന്ന ഫ്രെഡ്രിക ലൻഡ്ഗ്രെൻ (10 ഓഗസ്റ്റ് 1851 - 3 ഒക്ടോബർ 1925), ഒരു സ്വീഡിഷ് എഴുത്തുകാരിയും സാമൂഹ്യ പ്രവർത്തകയും ഫെമിനിസ്റ്റും സ്ത്രീകളുടെ വോട്ടവകാശത്തിനുവേണ്ടി വാദിച്ച വനിതയുമായിരുന്നു. 1903 മുതൽ 1921 വരെ നാഷണൽ അസോസിയേഷൻ ഫോർ വിമൻസ് സഫ്‌റേജിന്റെ കേന്ദ്ര കമ്മിറ്റി അംഗവും 1902 മുതൽ 1921 വരെ സ്വീഡിഷ് സൊസൈറ്റി ഫോർ വുമൺ സഫ്‌റേജിന്റെ ഗോഥെൻബർഗ് ബ്രാഞ്ചിന്റെ ചെയർമാനുമായി സേവനമനുഷ്ടിച്ചിരുന്നു.

## അവലംബം
സ്റ്റിന ക്വിന്റ്

**ക്രിസ്റ്റീന ക്വിന്റ്** (ജീവിതകാലം: 13 ഏപ്രിൽ 1859 - 30 ഒക്ടോബർ 1924) ഒരു സ്വീഡിഷ് അദ്ധ്യാപിക, കുട്ടികളുടെ പത്രത്തിൻറെ എഡിറ്റർ, വോട്ടവകാശവാദി , സ്ത്രീ സമത്വവാദി എന്നീ നിലകളിൽ പ്രശസ്തയായ വനിതയായിരുന്നു. സ്വീഡനിലെ ആദ്യകാല ബാല മാസികകളിലൊന്നായിരുന്ന കമ്രാത്‌പോസ്റ്റന്റെ (ഫോക്‌സ്‌കോളൻസ് ബാർണ്ടിഡ്‌നിംഗ്) സ്ഥാപകയും എഡിറ്ററുമായിരുന്നു അവർ. രാജ്യത്തെ വനിതകളുടെ വോട്ടവകാശ പ്രസ്ഥാനത്തിലെ ഒരു സജീവ അംഗമായിരുന്ന ക്വിന്റ് 1917-ൽ ആരംഭിച്ചതുമുതൽ മോഡേറാറ്റ ക്വിന്നേഴ്‌സ് റോസ്‌ട്രോറ്റ്‌സ്‌ഫോറെനിംഗിന്റെ ഡെപ്യൂട്ടി ചെയർ ആയി സേവനമനുഷ്ഠിച്ചിരുന്നു.

## ജീവിതരേഖ
1859 ഏപ്രിൽ 13-ന് സ്കാനിയയിലെ ഫ്രില്ലെസ്റ്റാഡ് പാരിഷിൽ പട്ടാളക്കാരനായിരുന്ന ഒല ക്വിന്റിന്റെയും അദ്ദേഹത്തിൻറെ ഭാര്യ എൽന ക്രിസ്റ്റീനയുടെയും അഞ്ച് മക്കളിൽ ഒരാളായാണ് സ്റ്റീന ക്വിന്റ് ജനിച്ചത്.

## അവലംബം
തങ്കശ്ശേരി കലാപം

തങ്കശ്ശേരിയിലെ സെന്റ് തോമസ് കോട്ടയിൽ പോർട്ടുഗീസുകാരും പ്രദേശവാസികളും തമ്മിൽ നടന്ന ഒരു പ്രാദേശിക കലാപമാണ് തങ്കശ്ശേരി കലാപം അഥവാ കൊല്ലം കലാപം. 
## ചരിത്രം
കൊല്ലം റാണിയും പോർച്ചുഗീസ് ഗവർണറായ Lopo Soares de Albergaria യും തമ്മിലുള്ള കരാറിനെത്തുടർന്നാണ് തങ്കശ്ശേരി കോട്ട പണികഴിപ്പിക്കുന്നത്. ഈ കരാർ സെന്റ് തോമസ് പള്ളി പുനർനിർമ്മിക്കാനും മൂന്നു കൊല്ലം കൊണ്ട് 500 കണ്ടി കുരുമുളക് സംഭരിക്കാനും അനുവാദം നൽകി. ഇതിൻ പ്രകാരം 1517ൽ റോഡ്രിഗസ് കൊല്ലത്തെ പോർത്തുഗീസ് ക്യാപ്റ്റനായി നിയമിതനായി. എന്നാൽ റാണിക്ക് കരാർ പ്രകാരമുള്ള കുരുമുളക് കൈമാറുവാൻ കഴിഞ്ഞില്ല. റോഡ്രിഗസ് ഇതിനാൽ കൊല്ലത്ത് ഒരു കോട്ട പണിയുവാൻ ഉള്ള അനുവാദം നേടിയെടുത്തു. നാട്ടുകാർ ഇതിനു പക്ഷേ പ്രതികൂലമായിരുന്നു. ഒരു ഘട്ടത്തിൽ നാട്ടുകാർക്കെതിരെ പീരങ്കിയുപയോഗത്തിനു പോലും പോർത്തുഗീസുകാർ മുതിരാൻ തൂടങ്ങി.

കോട്ടയുടെ പണി തീർന്ന ഉടനേ ആര്യങ്കാവ് വഴി കൊല്ലത്തെത്തിച്ച കുരുമുളക് കോട്ടയിൽ സംഭരിക്കാനാരംഭിച്ചു. പ്രാദേശിക യോദ്ധാക്കളായ ഉണ്ണീരിപ്പിള്ള, ബാലൻ പിള്ള, കൊല്ലം കുറുപ്പ് എന്നിവർ തങ്കശ്ശേരി കോട്ട ആക്രമിച്ച് പോർത്തുഗീസുകാരെ തടവിലാക്കി. ഭക്ഷണക്ഷാമവും മൂലവും നിരവധി പോർത്തുഗീസുകാർ മരണപ്പെടുകയുണ്ടായി. കൊച്ചിയിൽ പോർത്തുഗീസ് ഗവർണർ ഇതേപ്പറ്റി അറിഞ്ഞപ്പോൾ ഒരു നാവികപ്പടയെ കൊല്ലത്തേക്ക് അയയ്ക്കുകയും യുദ്ധത്തിനൊടുവിലായി 1520ൽ കോട്ട തിരികെ പിടിക്കുകയും ചെയ്തു. 

## അവലംബം

https://web.archive.org/web/20211024060006/https://www.onmanorama.com/travel/kerala/2021/02/19/thangassery-fort-historical-account.html

വർഗ്ഗം:കൊല്ലം ജില്ലയിലെ കലാപങ്ങൾ
വർഗ്ഗം:കൊല്ലം
ലൂസിന ഹാഗ്മാൻ

**ലൂസിന ഹാഗ്മാൻ** (ജീവിതകാലം: 5 ജൂൺ 1853, കാൽവിയ - 6 സെപ്റ്റംബർ 1946) ഒരു ആദ്യകാല ഫിന്നിഷ് സത്രീ സമത്വവാദിയും 1907-ലെ ഫിന്നിഷ് പാർലമെന്റ് തിരഞ്ഞെടുപ്പ് പ്രക്രിയയുടെ ഫലമായി തെരഞ്ഞെടുക്കപ്പെട്ട ലോകത്തിലെ ആദ്യത്തെ വനിതാ എംപിമാരിൽ ഒരാളുമായിരുന്നു.

## ആദ്യകാലജീവിതം
പോലീസ് ഉദ്യോഗസ്ഥനായിരുന്ന നിൽസ് ജോഹാൻ എറിക് ഹാഗ്മാന്റെയും കാൾവിയയിലെ ഗ്രാമീണ മേഖലയിലെ പോലീസ് മേധാവിയായിരുന്ന മാർഗരറ്റ സോഫിയ നോർഡ്മാന്റെയും മകളായിരുന്നു ലൂസിന ഹാഗ്മാൻ. അദ്ധ്യാപികയായ സോഫിയ ഹാഗ്മാന്റെയും എഴുത്തുകാരനായ ടൈക്കോ ഹാഗ്മാന്റെയും സഹോദരിയായിരുന്നു അവർ.

ഒരു അധ്യാപികയായി ജോലി ചെയ്തിരുന്ന അവരുടെ വിദ്യാലയത്തിൽ അദ്ധ്യയനം നടത്തിയ, ഏറ്റവും പ്രശസ്തനായ വ്യക്തി ഒരുപക്ഷേ  ജീൻ സിബെലിയസ് ആയിരിക്കാം. 1907 മുതൽ 1917 വരെ പാർലമെന്റിൽ സേവനമനുഷ്ഠിച്ച അവർ സ്ത്രീകളുടെ വിഷയങ്ങളിൽ  സജീവമായി ഏർപ്പെട്ടിരുന്നു. 1907-ൽ തിരഞ്ഞെടുക്കപ്പെട്ട ആകെയുള്ള 200 എംപിമാരിൽ വെറും 19 പേർ മാത്രമായിരുന്ന സ്ത്രീകൾ. വിജയിച്ച വനിതകളിൽ ഹഗ്മാനോടൊപ്പം, മിയിന സില്ലാൻപാ, ആനി ഹൂട്ടാറി, ഹിൽജ പാർസിനൻ, ഹെഡ്‌വിഗ് ഗെബാർഡ്, ഐഡ ആല്ലെ, മിമ്മി കനേർവോ, എവ്‌ലീന അല-കുൽജു, ഹിൽഡ കാകിക്കോസ്‌കി, ലിസി കിവിയോജ, സാന്ദ്ര ലെഹ്‌റ്റിനെൻ, ഡാഗ്‌മെർ നിയോവിയസ്‍, മരിയ റൗണിയോ, അലക്‌സാന്ദ്ര ഗ്രിപെൻബെർഗ്, ഐഡ വെമ്മെൽപു, മരിയ ലെയ്‌ൻ, ജെന്നി ന്യൂട്ടിയോ, ഹിൽമ റസാനൻ എന്നിവർ ഉൾപ്പെട്ടിരുന്നു.

മാർത്ത ഓർഗനൈസേഷൻറെ സ്ഥാപനത്തിൽ പങ്കാളിയായ ലൂസിന ഹാഗ്മാൻ, ഫിന്നിഷ് ഫെമിനിസ്റ്റുകളുടെ സമിതിയായ യൂണിയോനിയുടെ ആദ്യ ചെയർ ആയി സേവനമനുഷ്ടിക്കുകയും സമാധാന പ്രസ്ഥാനത്തിൽ സജീവമായി പങ്കെടുക്കുകയും ചെയ്തു. ഫ്രെഡ്രിക ബ്രെമറിന്റെ ഒരു ജീവചരിത്രവും അവർ എഴുതിയിരുന്നു.

## അവലംബം

വർഗ്ഗം:ഫെമിനിസ്റ്റുകൾ
വർഗ്ഗം:ജൂൺ 5-ന് ജനിച്ചവർ
വർഗ്ഗം:1863-ൽ ജനിച്ചവർ
വർഗ്ഗം:സെപ്റ്റംബർ 6-ന് മരിച്ചവർ
വർഗ്ഗം:1946-ൽ മരിച്ചവർ
വർഗ്ഗം:പാർലമെന്റ് അംഗങ്ങൾ
എമിലിയ കാന്യ

**എമിലിയ കാന്യ** (ജീവിതകാലം: 10 നവംബർ 1830 - 10 നവംബർ 1905) ഒരു ഹംഗേറിയൻ എഴുത്തുകാരിയും അവളുടെ മരണസമയത്ത് "ആദ്യ ഹംഗേറിയൻ ഫെമിനിസ്റ്റ്" ആയി കണക്കാക്കപ്പെട്ട വനിതയുമായിരുന്നു. ഹംഗറിയിലെ വനിതകൾക്കായി പ്രസിദ്ധികരിച്ച ആദ്യ മാസികയായ *ഫാമിലി സർക്കിൾ* (ഹംഗേറിയൻ: Családi Kör) ഒരു  പ്രതിവാര ജേണലായി പ്രസിദ്ധീകരിക്കുകയും എഡിറ്റ് ചെയ്യുകയും അതിൽ എഴുതുകയും ചെയ്തിരുന്നു.

## ജീവിതരേഖ
1830 നവംബർ 10-ന് ഹംഗറി രാജ്യത്തിന്റെ തലസ്ഥാനമായിരുന്ന ബുഡയിലാണ് എമിലിയ കാന്യ ജനിച്ചത്. അവൾ 1847-ൽ ഗോട്ട്‌ഫ്രൈഡ് ഫെൽഡിംഗറെ വിവാഹം കഴിക്കുകയും ദമ്പതികൾ ടെമെസ്‌വാറിലേക്ക് (ഇന്ന് റൊമാനിയയിലെ ടിമിസോറ) താമസം മാറുകയും അവിടെ *യൂഫ്രോസിൻ* എന്ന ജർമ്മൻ ഭാഷാ ജേണൽ പ്രസിദ്ധീകരിക്കുകയും ചെയ്തു. ഒരു ദശാബ്ദത്തിനു ശേഷം ദമ്പതികൾ  വിവാഹമോചനം നേടുകയും 1860-ൽ എമിലിയ പത്രപ്രവർത്തകനായ മോർ സെഗ്ഫിയെ വിവാഹം കഴിക്കുകയും ചെയ്തു. ഭർത്താവിന് 1867 ന് ശേഷം വാണിജ്യ മന്ത്രാലയത്തിൽ ജോലി ലഭിച്ചവെങ്കലും 1876 ൽ അത് നഷ്ടപ്പെട്ടു. ലോക്‌സെ നഗരത്തിൽ (ഇപ്പോൾ സ്ലൊവാക്യയിലെ ലോവോക) ജോലിയ്ക്കു പോകാൻ‌ അദ്ദേഹം നിർബന്ധിതനാകുകയും കന്യ  കുട്ടികളോടൊപ്പം ബുഡാപെസ്റ്റിൽ തുടരുകയും ചെയ്തു. രണ്ട് വിവാഹങ്ങളിൽനിന്നായി അവൾക്ക് എട്ട് കുട്ടികളുണ്ടായിരുന്നു. സാമ്പത്തിക ബുദ്ധിമുട്ടുകൾ അവളുടെ ജീവിതകാലം മുഴുവൻ അലട്ടിയതോടെ, അവളുടെ  പെൺമക്കൾക്കിടിയിൽ മാറി മാറി താമസിക്കാൻ അവൾ നിർബന്ധിതയായിത്തീരുകയും, 1881-ൽ വടക്കൻ ഹംഗറിയിലെ ഒരു പ്രവിശ്യയിലേക്കും പിന്നീട് 1884 ഡിസംബറിൽ ഫിയൂമിലേക്കും (ഇപ്പോൾ റിജേക്ക, ക്രൊയേഷ്യ) മാറുകയും ചെയ്തു. 1904 നവംബർ 10-ന് മരിക്കുന്നതുവരെ അവൾ അവിടെത്തന്നെ തുടർന്നു.

## പ്രവർത്തനങ്ങൾ
ആദ്യ ഭർത്താവുമായി *യൂഫ്രോസിൻ* എഡിറ്റ് ചെയ്യാൻ സഹായിച്ച കാന്യ  വിവാഹമോചനത്തിന് ശേഷം അവൾ അക്കാലത്ത് ഉണ്ടാക്കിയ ബന്ധങ്ങൾ ഉപയോഗപ്രദമാണെന്ന് തെളിയുകയും 'എമിലിയ' എന്ന തൂലികാനാമം ഉപയോഗിച്ച് എഴുതാനും വിവർത്തനം ചെയ്യാനും തുടങ്ങി. 1860 ഒക്ടോബറിൽ പ്രതിവാര പ്രസിദ്ധീകരണമായ *ഫാമിലി സർക്കിൾ* ആരംഭിക്കാൻ അധികാരികളിൽ നിന്ന് അനുമതി ലഭിച്ചപ്പോൾ ഹംഗറിയിൽ ഒരു ജേണൽ പ്രസിദ്ധീകരിക്കുന്ന ആദ്യത്തെ വനിതയായി അവർ മാറി. ഭർത്താവിന്റെ സഹായത്തോടെ മാഗസിൻ എഡിറ്റ് ചെയ്യുന്നതിനൊപ്പം, മറ്റ് എഴുത്തുകാർ സമർപ്പിച്ചവ കൂടാതെ നിരവധി ലേഖനങ്ങൾ സ്വന്തമായി എഴുതി പ്രസിദ്ധീകരിക്കുകയും ചെയ്തു. ചെറുകഥകൾ, ജീവചരിത്രങ്ങൾ, വാർത്തകൾ, ഗാർഹിക, പാചക നുറുങ്ങുകൾ എന്നിവ പോലെയുള്ള സാധാരണ കാര്യങ്ങളുടെ ഒരു മിശ്രിതമായിരുന്നു മാസിക. 1864-ൽ ചാരിറ്റി അസോസിയേഷൻ ഓഫ് വിമൻ ഇൻ പെസ്റ്റിന്റെ (ഹംഗേറിയൻ: *Pesti Jótékony Nőegyesület*) ഔദ്യോഗിക ജേണലായി ഇത് മാറി, എന്നാൽ വരിക്കാരെ നഷ്ടപ്പെട്ടതിനാൽ 1880-ൽ കാന്യ അത് വിൽക്കാൻ നിർബന്ധിതയായി. തുടർന്ന് അവർ നാഷണൽ വിമൻസ് ട്രേഡ് അസോസിയേഷന്റെ (ഹംഗേറിയൻ: *Országos Nőipar Egyesület*) സെക്രട്ടറിയായി.

## അവലംബം
അലിമുക്ക് ആയിരവില്ലി ശ്രീമഹാദേവക്ഷേത്രം, പിറവന്തൂർ

കൊല്ലം ജില്ലയിലെ പത്തനാപുരം താലൂക്കിൽ പിറവന്തൂർ പഞ്ചായത്തിൽ സ്ഥിതി ചെയ്യുന്ന ഒരു ഹൈന്ദവ ക്ഷേത്രമാണ് **അലിമുക്ക് ആയിരവില്ലി ശ്രീ മഹാദേവ ക്ഷേത്രം**. അലിമുക്ക് നിവാസികളുടെ ദേശദേവതയാണ് ആയിരവില്ലീശ്വരൻ എന്ന് വിളിക്കപ്പെടുന്ന ആയിരവില്ലി ശ്രീ മഹാദേവൻ. പഞ്ചായത്ത് ആസ്ഥാനമായ അലിമുക്ക് ജംഗ്ഷനിൽ നിന്നും അല്പംമാറി നിലകൊള്ളുന്ന ക്ഷേത്രത്തിലെ പ്രധാന പ്രതിഷ്ഠ നടരാജമൂർത്തി(ശ്രീമഹാദേവൻ) ആണ്. കൂടാതെ ഉപദേവതകളായ് ശ്രീപാർവതി, മഹാഗണപതി, കിരാതമൂർത്തി, നാഗദേവതകൾ, ബ്രഹ്മരക്ഷസ്സ് തുടങ്ങിയ മൂർത്തികളും കുടികൊള്ളുന്നു.

## പ്രതിഷ്ഠ
ക്ഷേത്രത്തിലെ പ്രധാന പ്രതിഷ്ഠ നടരാജ സ്വരൂപത്തിൽ വാണരുളുന്ന ശ്രീ മഹാദേവനാണ്. കേരളത്തിൽ തന്നെ നടരാജഭാവത്തിലുള്ള ശിവപ്രതിഷ്ഠ അത്യപൂർവമായി മാത്രം കണ്ടുവരുന്ന ഒന്നാണ്. സകല കലകളുടെയും ദേവനായ ഭഗവാൻ പരമശിവൻ ആയിരവില്ലീശ്വരനായി ഭക്തർക്ക് അനുഗ്രഹവർഷം ചൊരിയുന്നു.

## ഉപദേവതകൾ
* ശ്രീപാർവതിദേവി
* ശ്രീമഹാഗണപതി
* കിരാതമൂർത്തി
* ബ്രഹ്മരക്ഷസ്സ്
* നാഗരാജാവ്
* നാഗയക്ഷി

## ക്ഷേത്രഭരണം
ദേശവാസികളായ ഭക്തജനങ്ങളിൽ നിന്നും തെരഞ്ഞെടുക്കപ്പെട്ട ക്ഷേത്ര സേവാസമിതി ക്ഷേത്രഭരണം നിർവഹിക്കുന്നു. ആയിരവില്ലി ക്ഷേത്രദേവസ്വം നമ്പർ.Q136/74 ആയി രജിസ്റ്റർ ചെയ്തിട്ടുണ്ട്.

## സവിശേഷതകൾ
കേരളത്തിൽ തന്നെ അത്യപൂർവമായ നടരാജമൂർത്തി ഭാവത്തിലാണ് ഇവിടുത്തെ ശിവപ്രതിഷ്ഠ. ക്ഷേത്രത്തിനെ പ്രാദേശികമായി 'പാറേമ്പലം' എന്ന് നാട്ടുകാർ വിളിച്ചുപോരുന്നു. ഇതിന് കാരണമായുള്ളത് ക്ഷേത്രപരിസരത്ത് സ്ഥിതി ചെയ്യുന്ന കൂറ്റൻ പാറയാണ്. ഇത്രയും വലിപ്പമുള്ള പാറ അടുത്തെങ്ങും കാണാൻ സാധിക്കുന്നില്ല. ഇത് ക്ഷേത്രത്തിന് അലങ്കാരമായും ദേശവാസികൾക്ക് കൗതുകമായും നിലകൊള്ളുന്നു. മണ്ഡലകാലത്ത് ചിറപ്പും വിളക്കും ഭക്‌തർ വഴിപാടായി നടത്തിവരുന്നു. കൂടാതെ ശിവരാത്രി, നവരാത്രി, തിരുവാതിര തുടങ്ങിയ ആഘോഷങ്ങളും ക്ഷേത്രത്തിൻ്റെ സവിശേഷതയാണ്.

## തിരു:ഉത്സവം
കുംഭമാസത്തിലെ പൂരം നക്ഷത്രത്തിൽ ഭഗവാൻ്റെ തിരുന്നാൾ ആഘോഷിക്കുന്നു. പൂരം നക്ഷത്രത്തിൽ ആറാട്ട് വരത്തക്കവണ്ണം ഏഴ് ദിവസത്തെ ഉത്സവം കൊണ്ടാടുന്നു. ആദ്യ ദിവസം സന്ധ്യയ്ക്ക് ശേഷം തൃക്കൊടിയേറ്റ് നടത്തി ഏഴാംനാൾ വൈകിട്ട് ആറാട്ട് നടത്തി മഹാദീപാരാധനയ്ക്ക് ശേഷം തൃക്കൊടിയിറങ്ങുന്നതോടുകൂടി ഉത്സവം പര്യവസാനിക്കുന്നു. ആറാട്ടിന് ഭഗവാ ആനപ്പുറത്ത് എഴുന്നള്ളി മുക്കടയാറ്റിൽ എത്തുകയും ആറാട്ടിനുശേഷം മുക്കടവ്, വെട്ടിത്തിട്ട, അലിമുക്ക്, പൂവണ്ണുംമ്മൂട്, ചീവോട് വഴി ക്ഷേത്രസന്നിധിയിൽ എത്തി ചേരുകയും ചെയ്യുന്നു. ഉത്സവത്തോടൊപ്പം ശ്രീമദ്ഭാഗവത സപ്താഹ ജ്ഞാനയജ്ഞവും കൂടി വർഷാവർഷം നടത്തപ്പെടുന്നു.

## സ്ഥാനം
പുനലൂർ-മൂവാറ്റുപുഴ സംസ്ഥാനപാതയിൽ പുനലൂർ-പത്തനാപുരം റൂട്ടിൽ അലിമുക്ക് ജംഗ്ഷനിൽ നിന്ന് അല്പംമാറി ഈ ക്ഷേത്രം സ്ഥിതി ചെയ്യുന്നു. പുനലൂർ പട്ടണത്തിൽ നിന്നും 5 km സഞ്ചരിച്ചാൽ അലിമുക്ക് വഴി ക്ഷേത്രത്തിൽ എത്തിച്ചേരുവാൻ സാധിയ്ക്കും. പത്തനാപുരം പട്ടണത്തിൽ നിന്നും 8 km സഞ്ചരിച്ചാൽ അലിമുക്ക് വഴി ക്ഷേത്രസന്നിധിയിൽ എത്തിച്ചേരാൻ സാധിക്കുന്നതാണ്.

## അവലംബം
വാസിൽകിവ് മയോലിക്ക റൂസ്റ്റർ

വാസിൽകിവിലെ മയോലിക്ക ഫാക്ടറിയിൽ വലേരി പ്രോട്ടോറിയേവും നാദിയ പ്രോട്ടോറിയേവയും ചേർന്ന് നിർമ്മിച്ച മോടി പിടിപ്പിക്കാനുള്ള ഒരു വസ്തുവാണ് **വാസിൽകിവ് മയോലിക്ക റൂസ്റ്റർ** (ഉക്രേനിയൻ: Півник васильківської майоліки). ഉക്രെയ്നിലെ റഷ്യൻ അധിനിവേശ സമയത്ത് (2022) ബോറോഡിയങ്കയിലെ ഒരു വീടിന്റെ ഫോട്ടോ വൈറലായതിന് ശേഷം  ഈ ചിത്രം പിൻവാങ്ങലിന്റെ പ്രതീകമായി മാറി: ഫ്ലാറ്റ് ഏതാണ്ട് പൂർണ്ണമായും  നശിച്ചെങ്കിലും, ചുമരിലെ ഒരു അടുക്കള അലമാരി അതിജീവിച്ചു. സൂക്ഷ്മമായി പരിശോധിച്ചപ്പോൾ, അതിന്റെ മുകളിൽ മോടി പിടിപ്പിക്കാനുള്ള ഒരു ടിൻ-ഗ്ലേസ്ഡ് മൺപാത്രം മയോലിക്ക റൂസ്റ്റർ ശ്രദ്ധയിൽപ്പെട്ടു.

## ചരിത്രം
വാസിൽകിവ് മയോലിക്ക റൂസ്റ്ററിന്റെ ഉത്ഭവം ഉണ്ടായത് 18-ാം നൂറ്റാണ്ടിലാണ്. ഉക്രെയ്നിലെ മൺപാത്ര നിർമ്മാണത്തിന്റെ കേന്ദ്രമായിരുന്നു വസിൽക്കിവ് നഗരം. ഇറ്റലിയിൽ നിന്നുള്ള വിദഗ്ധരായ കരകൗശല വിദഗ്ധരാണ് വാസിൽകിവിൽ മയോലിക്ക മൺപാത്രങ്ങൾ സൃഷ്ടിക്കുന്ന പാരമ്പര്യം ഈ പ്രദേശത്തേക്ക് കൊണ്ടുവന്നത്. പ്രാദേശിക കരകൗശല വിദഗ്ധർ ഇത് കൂടുതൽ വികസിപ്പിച്ചെടുത്തതിന്റെ ഫലമായി ഉക്രേനിയൻ നാടോടി കലയുടെയും സംസ്കാരത്തിന്റെയും പ്രതീകമായി ഇത് മാറി.

1960-കളുടെ ആരംഭം മുതൽ 1980-കൾ വരെ വാസിൽകിവിലെ മയോലിക്ക ഫാക്ടറിയിൽ മയോലിക്ക റൂസ്റ്റർ ഉൽപ്പാദിപ്പിച്ചിരുന്നു. ബോറോഡിയങ്കയിലെ തകർന്ന വീട്ടിൽ നിന്ന് മയോലിക്ക റൂസ്റ്ററുമായി നിലനിൽക്കുന്ന കാബിനറ്റിൻ്റെ ഫോട്ടോ ലോകമെമ്പാടും പ്രശസ്തമായതിന് ശേഷം, ഉക്രേനിയൻ മാധ്യമങ്ങളും സോഷ്യൽ നെറ്റ്‌വർക്കുകളിലെ ആളുകളും ഈ കലാസൃഷ്ടിയിൽ താൽപ്പര്യം പ്രകടിപ്പിച്ചു. ഒരു ഉക്രേനിയൻ ഫോട്ടോ ജേണലിസ്റ്റ് യെലിസവേറ്റ സെർവറ്റിൻസ്‌ക കാബിനറ്റിൽ ഇത് ശ്രദ്ധിക്കുകയും അതിന്റെ ഫോട്ടോ എടുക്കുകയും ചെയ്തു. കൈവ് സിറ്റി കൗൺസിലിൻ്റെ പ്രതിനിധി വിക്ടോറിയ ബർദുക്കോവ എല്ലാവരുടെയും ശ്രദ്ധ ഈ റൂസ്റ്ററിലേയ്ക്ക് തിരിക്കുകയും ചെയ്തു.

നാഷനൽ മ്യൂസിയം ഓഫ് ദി റെവല്യൂഷൻ ഓഫ് ഡിഗ്നിറ്റിയിലെ പൊതുപ്രദർശനത്തിനായി കാബിനറ്റിനൊപ്പം റൂസ്റ്ററിനെയും കൊണ്ടുപോയിരുന്നു.
## രചയിതാക്കൾ

ഈ നിർമ്മാണം പ്രോകോപ് ബിഡാസിയുക്കിന്റേതാണെന്നാണ് ആദ്യം തെറ്റിദ്ധരിക്കപ്പെട്ടത്.

വസിൽകിവ് മയോലിക്ക ഫാക്ടറിയിലെ മുഖ്യ കലാകാരനായ സെർഹി ഡെനിസെങ്കോ, റൂസ്റ്ററിന്റെ കർതൃത്വം വലേരി പ്രോട്ടോറിയേവിനും ഭാര്യ നാദിയയ്ക്കും അവകാശപ്പെട്ടതാണെന്ന് വിശ്വസിക്കുന്നു.

## ചിഹ്നം

ബോംബാക്രമണത്തെ അതിജീവിച്ച് ചുവരിൽ നിലനിന്ന അടുക്കള കാബിനറ്റിനോടൊപ്പമുള്ള റൂസ്റ്റർ ധൈര്യത്തിൻ്റെയും സ്ഥിരോത്സാഹത്തിൻ്റെയും പ്രതീകമായി മാറി. ഇന്റർനെറ്റിലൂടെ ഒരു തമാശ പ്രത്യക്ഷപ്പെട്ടു: "ഈ അടുക്കള കാബിനറ്റ് പോലെ ശക്തമായിരിക്കുക".അജയ്യനായ ഉക്രേനിയൻ ആത്മാവിൻ്റെ പ്രതീകമായും ഇത് പരാമർശിക്കപ്പെടുന്നു.

ഒലക്സാണ്ടർ ഗ്രെഖോവ്, ദിമ കോവാലങ്കോ, ഇൻഷൈർ ദി ക്യാറ്റ് എന്നിവരുടെ ചിത്രീകരണങ്ങളിൽ റൂസ്റ്റർ പ്രത്യക്ഷപ്പെടുന്നുണ്ട്. അതിനുശേഷം പ്രാദേശിക ഓൺലൈൻ വിപണികളിൽ ഇതിനെക്കുറിച്ച്  ആളുകൾ സജീവമായി അന്വേഷിക്കുന്നുണ്ട്.

പൈസാങ്കിയുടെ (ഈസ്റ്റർ മുട്ടകൾ) ജനപ്രിയ വിഷയങ്ങളിൽ ഒന്നായി റൂസ്റ്റർ മാറിയിരിക്കുന്നു - ഉദാഹരണത്തിന്, ലിത്വാനിയൻ ഡിസൈനർ ലൈംസ് കുഡിക്കിസ് റൂസ്റ്ററിന്റെ ചിത്രം ഈസ്റ്റർ മുട്ടകൾ ഓരോന്നിലും പ്രതിഷ്ഠിച്ചു. 2022 ഏപ്രിൽ 9-ന് യുകെ പ്രധാനമന്ത്രി ബോറിസ് ജോൺസൻ്റെ കൈവിലെ സന്ദർശന വേളയിൽ, അദ്ദേഹത്തിനും ഉക്രെയ്ൻ പ്രസിഡൻ്റ് വോലോഡൈമർ സെലെൻസ്‌കിക്കും സമാനമായ സെറാമിക് റൂസ്റ്ററുകൾ സമ്മാനിക്കുകയുണ്ടായി.

## കുറിപ്പുകൾ

## പുറം കണ്ണികൾ
ബ്ലാങ്ക പിക്ലർ

**ബ്ലാങ്ക പിക്ലർ** (25 മാർച്ച് 1883 - 11 ഏപ്രിൽ 1957) ഒരു ഹംഗേറിയൻ ആക്ടിവിസ്റ്റും ലൈബ്രേറിയനുമായിരുന്നു. ഫെമിനിസ്റ്റ് അസോസിയേഷൻറെ (Feministák Egyesülete) സെക്രട്ടറിയായി സേവനമനുഷ്ടിച്ചിരുന്നു.

## ജീവിതരേഖ
1883-ൽ ബുഡാപെസ്റ്റിൽ ഒരു ഇടത്തരം കുടുംബത്തിലാണ് ബ്ലാങ്ക പിക്ലർ ജനിച്ചത്. അവളുടെ പിതാവ് വൈദ്യശാസ്ത്രം പഠിച്ചിരുന്നുവെങ്കിലും യോഗ്യത നേടാൻ സാധിച്ചില്ല. അദ്ദേഹം ഒരു കഫേ തുറന്നു. ഒരു സ്വകാര്യ വിദ്യാലയത്തിലേയ്ക്ക് പഠനത്തിന് അയച്ച ബ്ലാങ്കയുടെ താൽപ്പര്യങ്ങൾ സംഗീതവും ഗണിതവുമായിരുന്നു.

1908-ൽ മെട്രോപൊളിറ്റൻ ലൈബ്രറിയിൽ ജോലി നേടിയ അവർ, അവിടെ എർവിൻ സാബോയുടെ ഇന്നർ സർക്കിളിൻറെ  ഭാഗമായി. 1911 ആയപ്പോഴേക്കും അവർ അവരുടെ കാറ്റലോഗ് ഡിപ്പാർട്ട്മെന്റിന് നേതൃത്വം നൽകി. 1919-ൽ ബുഡാപെസ്റ്റ് സർവ്വകലാശാല കമ്മ്യൂണിസ്റ്റുകാരെ അവിടെനിന്ന് തുരത്താൻ തീരുമാനിച്ചു, എന്നാൽ പല കമ്മ്യൂണിസ്റ്റ് ബുദ്ധിജീവികളും വിപ്ലവകാരികളും ജൂതന്മാരായതിനാൽ ഇത് വംശ ശുദ്ധീകരണമായി മാറി. കമ്മ്യൂണിസ്റ്റുകളെയും കമ്മ്യൂണിസത്തെയും അവൾ ഇഷ്ടപ്പെടുന്നില്ലെന്ന് സുഹൃത്തുക്കൾ സൂചിപ്പിച്ചെങ്കിലും പിക്ലറെ അറസ്റ്റുചെയ്ത് രണ്ടാഴ്ചത്തേക്ക് തടവിലാക്കി. മർദ്ദനമേറ്റില്ലെങ്കിലും അവൾ അവിടെനിന്ന് പുറത്താക്കപ്പെട്ടു.

1925-ൽ ഹംഗേറിയൻ ഭാഷയിലുള്ള എല്ലാ പുസ്തകങ്ങളുടെയും ഒരു സൂചിക സൃഷ്ടിച്ച പുസ്തകത്തിൻ സഹ-രചയിതാവായിരുന്നു അവർ. 1945-ൽ അവൾക്ക് വർഷങ്ങൾക്ക് മുമ്പ് നഷ്ടപ്പെട്ട ജോലി തിരികെ ലഭിച്ചു. കാറ്റലോഗുകളും ബുഡാപെസ്റ്റ് ലൈബ്രറിയുടെ ചരിത്രവും ഉൾപ്പെടെ നിരവധി പുസ്തകങ്ങൾ അവർ പ്രസിദ്ധീകരിച്ചു. 1957 ഏപ്രിലിൽ അവൾ അന്തരിച്ചു.

## അവലംബം
സ്മോൾ-ടൂത്ത് ഡോഗ്

ഹൗസ്ഹോൾഡ് ടേൽസ് ആന്റ് അദർ ട്രഡിഷണൽ റിമെയിൻസ് നിന്നും സിഡ്നി ഓൾഡാൽ ആഡി ശേഖരിച്ച ഒരു ഇംഗ്ലീഷ് യക്ഷിക്കഥയാണ് *'സ്മോൾ-ടൂത്ത് ഡോഗ്'.*  

ഇത് ആർനെ-തോംസൺ ടൈപ്പ് 425C വിഭാഗത്തിൽപ്പെടുന്ന കഥയാണ്.  ഇത്തരത്തിലുള്ള മറ്റുകഥകളിൽ ബ്യൂട്ടി ആൻഡ് ദി ബീസ്റ്റ്, ദി സിംഗിംഗ്, സ്പ്രിംഗിംഗ് ലാർക്ക് എന്നിവ ഉൾപ്പെടുന്നു.

എ ബുക്ക് ഓഫ് മാജിക് അനിമൽസിൽ റൂത്ത് മാനിംഗ്-സാൻഡേഴ്‌സ് ഈ കഥ  ഉൾപ്പെടുത്തിയിരുന്നു.
## സംഗ്രഹം
ഒരു വ്യാപാരിയെ കവർച്ചക്കാർ ആക്രമിച്ചു. ഒരു നായ അവനെ സഹായിക്കാൻ വരികയും സുഖം പ്രാപിക്കുന്നതുവരെ അവനെ അവന്റെ വീട്ടിലേക്ക് കൊണ്ടു വരികയും ചെയ്തു. സ്വർണ്ണമുട്ടകൾ ഇടുന്ന ഒരു വാത്തയെപ്പോലുള്ള നിരവധി അത്ഭുതങ്ങൾ നൽകാമെന്ന് വ്യാപാരി വാഗ്ദാനം ചെയ്തു. എന്നാൽ തനിക്ക് വ്യാപാരിയുടെ മകളെ മാത്രമേ ആവശ്യമുള്ളൂവെന്ന് നായ പറഞ്ഞു. വ്യാപാരി സങ്കടപ്പെട്ടു. പക്ഷേ അവൻ സമ്മതിച്ചു. അവൻ വീട്ടിൽ പോയി, ഒരാഴ്ച കഴിഞ്ഞപ്പോൾ, മകളെ തേടി നായ വന്നു. അവൻ അവളോട് തന്റെ പുറകിൽ കയറാൻ പറഞ്ഞു, അവൾ ചെയ്തു, അവൻ അവളെ തന്റെ വീട്ടിലേക്ക് കൊണ്ടുപോയി.
## അവലംബം
റെഡിസ് (ഡാറ്റാബേസ്)

**റെഡിസ്**(/ˈrɛdɪs/; റിമോട്ട് ഡിക്ഷണറി സെർവർ)എന്നത് ഒരു ഇൻ-മെമ്മറി ഡാറ്റാ സ്ട്രക്ചർ സ്റ്റോറാണ്, ഇതിനെ ഡിസ്ട്രിബ്യൂട്ടഡ്, ഇൻ-മെമ്മറി കീ-വാല്യൂ ഡാറ്റാബേസ്, കാഷെ, മെസേജ് ബ്രോക്കർ, ഓപ്ഷണൽ ഡ്യൂറബിലിറ്റി എന്നീ നിലകളിൽ ഉപയോഗിക്കാൻ സാധിക്കുന്നു. സ്ട്രിംഗുകൾ, ലിസ്റ്റ്സ്, മാപ്പ്സ്, സെറ്റ്സ്, സോർട്ടഡ് സെറ്റുകൾ, ഹൈപ്പർലോഗ്ലോഗ്സ്(HyperLogLogs), ബിറ്റ്മാപ്പ്സ്, സ്ട്രീമ്സ്, സ്പേഷ്യൽ ഇൻഡൈസ്സ് എന്നിങ്ങനെയുള്ള വ്യത്യസ്ത തരം അബ്സ്ട്രാക്ട് ഡാറ്റാ ഘടനകളെ റെഡിസ് പിന്തുണയ്ക്കുന്നു. 2009 മുതൽ സാൽവത്തോർ സാൻഫിലിപ്പോയാണ് പദ്ധതി വികസിപ്പിക്കുകയും പരിപാലിക്കുകയും ചെയ്തത്. 2015 മുതൽ 2020 വരെ, റെഡിസ് ലാബ്സ് സ്പോൺസർ ചെയ്ത ഒരു പ്രോജക്റ്റ് കോർ ടീമിനെ അദ്ദേഹം നയിച്ചു.സാൽവത്തോർ സാൻഫിലിപ്പോ 2020-ൽ റെഡിസിന്റെ മെയിന്റനർ ആയി മാത്രം തുടരുകയും, അതിനെ വിട്ടുപോരുകയും ചെയ്തു. ബിഎസ്ഡി 3-ക്ലോസ് ലൈസൻസിന് കീഴിൽ പുറത്തിറക്കിയ ഓപ്പൺ സോഴ്‌സ് സോഫ്‌റ്റ്‌വെയറാണിത്.2021-ൽ, യഥാർത്ഥ രചയിതാവും പ്രധാന മെയിന്റനറും പോയി അധികം താമസിയാതെ, റെഡിസ് ലാബ് എന്ന പേരിൽ നിന്ന് ലാബ്സ് ഒഴിവാക്കി, ഇപ്പോൾ അത് "റെഡിസ്" എന്ന് അറിയപ്പെടുന്നു.
## ചരിത്രം

റെഡിസ് എന്ന പേരിന്റെ അർത്ഥം റിമോട്ട് ഡിക്ഷണറി സെർവർ എന്നാണ്.റെഡിസിന്റെ യഥാർത്ഥ ഡെവലപ്പറായ ആന്റിറെസ് എന്ന് വിളിപ്പേരുള്ള സാൽവത്തോർ സാൻഫിലിപ്പോ തന്റെ ഇറ്റാലിയൻ സ്റ്റാർട്ടപ്പിന്റെ സ്കേലബിളിറ്റി മെച്ചപ്പെടുത്താൻ ശ്രമിക്കുമ്പോഴാണ് റെഡിസ് പ്രോജക്റ്റ് ആരംഭിച്ചത്, ഒരു തത്സമയ വെബ് ലോഗ് അനലൈസർ വികസിപ്പിച്ചെടുത്തു. പരമ്പരാഗത ഡാറ്റാബേസ് സിസ്റ്റങ്ങൾ ഉപയോഗിച്ച് ചില തരത്തിലുള്ള വർക്ക്ലോഡുകൾ അളക്കുന്നതിൽ നിന്ന് കാര്യമായ പ്രശ്‌നങ്ങൾ നേരിട്ടതിന് ശേഷം, ടിസിഎൽ(Tcl)-ലെ റെഡിസിന്റെ പ്രോട്ടോടൈപ്പ് പ്രൂഫ് ഓഫ് കൺസെപ്റ്റ് വെർഷൻ ചെയ്യാൻ സാൻഫിലിപ്പോ 2009-ൽ ശ്രമം ആരംഭിച്ചു.പിന്നീട് സാൻഫിലിപ്പോ ആ പ്രോട്ടോടൈപ്പ് സി ഭാഷയിലേക്ക് വിവർത്തനം ചെയ്യുകയും ആദ്യത്തെ ഡാറ്റാ ടൈപ്പ് ലിസ്റ്റ് നടപ്പിലാക്കുകയും ചെയ്തു. ഏതാനും ആഴ്‌ചകൾ പ്രോജക്റ്റ്  ഉപയോഗിച്ചതിന് ശേഷം, ഹാക്കർ ന്യൂസിൽ ഈ പ്രോജക്റ്റിനെക്കുറിച്ച് പറഞ്ഞുകൊണ്ട് സാൻഫിലിപ്പോ അത് ഓപ്പൺ സോഴ്‌സ് ചെയ്യാൻ തീരുമാനിച്ചു. പ്രോജക്റ്റിന് ട്രാക്ഷൻ ലഭിക്കാൻ തുടങ്ങി, പ്രത്യേകിച്ച് റൂബി കമ്മ്യൂണിറ്റിയിൽ, ഗിറ്റ്ഹബ്ബ്, ഇൻസ്റ്റഗ്രാം എന്നിവ ആദ്യം സ്വീകരിച്ച കമ്പനികളിൽ ഒന്നാണ്.

2010 മാർച്ചിൽ വിഎംവെയർ സാൻഫിലിപ്പോയെ നിയമിച്ചു.

2013 മെയ് മാസത്തിൽ, റെഡിസിനെ പിവോട്ടൽ സോഫ്റ്റ്‌വെയർ (വിഎംവെയർ സ്പിൻ-ഓഫ്) സ്പോൺസർ ചെയ്തു.

2015 ജൂണിൽ, അതിന്റെ ഡെവലപ്മെന്റ് റെഡിസ് ലാബ്സ് സ്പോൺസർ ചെയ്തു.

2018 ഒക്ടോബറിൽ, റെഡിസ് 5.0 പുറത്തിറങ്ങി, റെഡിസ് സ്ട്രീം അവതരിപ്പിക്കുന്നു - ഒരു സിംഗിൾ കീയിൽ ഓട്ടോമാറ്റിക്കും സമയാധിഷ്ഠിതവുമായ ക്രമം ഉപയോഗിച്ച് ഒന്നിലധികം ഫീൽഡുകളും സ്ട്രിംഗ് മൂല്യങ്ങളും സംഭരിക്കാൻ അനുവദിക്കുന്ന ഒരു പുതിയ ഡാറ്റാ സ്ട്രക്ചർ രൂപപ്പെടുത്തി.

2020 ജൂണിൽ, സാൽവത്തോർ സാൻഫിലിപ്പോ റെഡിസ് മെയിന്റനർ സ്ഥാനത്ത് നിന്ന് രാജിവച്ചു.

## അവലംബം
വിശുദ്ധ തെരേസയുടെ കർമ്മലീത്ത സഹോദരിമാർ

കത്തോലിക്കാ സഭയുടെ സ്ത്രീകൾക്കായുള്ള ഒരു മത സ്ഥാപനമാണ് കാർമലൈറ്റ് സിസ്റ്റേഴ്സ് ഓഫ് സെന്റ് തെരേസ (CSST).  ഇന്ത്യയിലെ കേരളത്തിലെ എറണാകുളത്താണ് 1887 ൽ ഈ സ്ഥാപനം സ്ഥാപിതമായത്. സെന്റ് റോസ് ഓഫ് ലിമയിലെ സിസ്റ്റർ തെരേസയാണ് ഈ ഓർഡർ സ്ഥാപിച്ചത്. ഔവർ ലേഡി ഓഫ് മൗണ്ട് കാർമലിന്റെയും സെന്റ് തെരേസയുടെയും തേർഡ് ഓർഡർ എന്നറിയപ്പെടുന്ന തൃതീയ കാർമലൈറ്റ് കോൺഗ്രിഗേഷന്റെ ഒരു ശാഖയാണ് ഓർഡർ. 

## ചരിത്രം
സെന്റ് തെരേസയുടെ കാർമലൈറ്റ് സിസ്റ്റേഴ്‌സിന്റെ വേരുകൾ 19-ാം നൂറ്റാണ്ടിൽ കേരളത്തിൽ സ്ഥാപിതമായ ഔവർ ലേഡി ഓഫ് മൗണ്ട് കാർമൽ, സെന്റ് തെരേസ എന്നിവയുടെ മൂന്നാം ക്രമത്തിലാണ് . 1887-ൽ ലിമയിലെ സെന്റ് റോസ് ഓഫ് ലിമയിലെ സിസ്റ്റർ തെരേസയാണ് ഈ സഭ സ്ഥാപിച്ചത്, ഒരു കർമ്മലീത്ത തൃതീയ സഭാംഗം, വരാപ്പുഴ ആർച്ച് ബിഷപ്പ് ലിയനാർഡ് മെല്ലാനോ എറണാകുളത്തേക്ക് അയച്ചു. സഹോദരിമാരുടെ ഒരു മതസമൂഹം ആരംഭിക്കുന്നതിനും നഗരത്തിൽ പെൺകുട്ടികൾക്കായി ഒരു ഇംഗ്ലീഷ് മീഡിയം സ്കൂൾ സ്ഥാപിക്കുന്നതിനും സിസ്റ്റർ തെരേസയെ ചുമതലപ്പെടുത്തി. 

സിസ്റ്റർ തെരേസയും മറ്റ് ചില സഹോദരിമാരും ചേർന്ന് എറണാകുളത്ത് സെന്റ് തെരേസാസ് കോൺവെന്റ് ആരംഭിച്ചു, അത് സിഎസ്എസ്ടി ഇൻസ്റ്റിറ്റ്യൂട്ടിന്റെ കളിത്തൊട്ടിലായി മാറും. സഭയുടെ തുടക്കത്തിൽ രൂപത ആയിരുന്നു, അതിന്റെ ചരിത്രം കേരളത്തിലെ പള്ളിയുടെ ചരിത്രവും വരാപ്പുഴ അതിരൂപതയുടെ ഉദ്ധാരണവുമായി വളരെ അടുത്ത് ബന്ധപ്പെട്ടിരിക്കുന്നു. 

വർഷങ്ങളായി, സെന്റ് തെരേസയുടെ കർമ്മലീത്ത സഹോദരിമാർ ഇന്ത്യയിൽ തങ്ങളുടെ സാന്നിധ്യം വിപുലീകരിക്കുകയും രാജ്യത്തുടനീളം വിവിധ വിദ്യാഭ്യാസ സ്ഥാപനങ്ങൾ സ്ഥാപിക്കുകയും ചെയ്തു. ഇന്ന്, സഭയ്ക്ക് 1,500-ലധികം സഹോദരിമാരുണ്ട്, കൂടാതെ ഇന്ത്യയുടെ വിവിധ ഭാഗങ്ങളിലായി 250-ലധികം സ്കൂളുകളും മറ്റ് വിദ്യാഭ്യാസ സ്ഥാപനങ്ങളും പ്രവർത്തിക്കുന്നു.. 

## റഫറെക്നെസ്

വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:കർണ്ണാടക അടിസ്ഥാനമാക്കിയുള്ള സംഘടനകൾ
വർഗ്ഗം:Articles containing Latin-language text
അയ്‌ന സുൽത്താനോവ

**അയ്‌ന മഹ്മൂദ് ഗിസി സുൽത്താനോവ** (ജീവിതകാലം: 1895 - 1938) ഒരു അസർബൈജാനി കമ്മ്യൂണിസ്റ്റ് പാർട്ടി പ്രവർത്തകയും രാജ്യതന്ത്രജ്ഞയുമായിരുന്നു. ആദ്യ അസർബൈജാനി വനിതാ വിപ്ലവകാരികളിൽ ഒരാളായിരുന്ന അവർ 1938-ൽ ആദ്യത്തെ അസർബൈജാനി വനിതാ കാബിനറ്റ് മന്ത്രിയായി നിയമിതയായി.

## ജീവിതരേഖ
ആധുനിക നഗരമായ ഷബ്രാനിൽ നിന്ന് ഏകദേശം 15 കിലോമീറ്റർ കിഴക്കായി സ്ഥിതിചെയ്യുന്ന പിരാബാദിൽ എന്ന ഗ്രാമത്തിലാണ് 1895-ൽ അയ്‌ന സുൽത്താനോവ (മുമ്പ്, മുസാബെയോവ) ജനിച്ചത്. അവർ പിന്നീട് ബോൾഷെവിക് വിപ്ലവകാരിയും റിപ്പബ്ലിക്കിന്റെ പരമോന്നത ഭരണസമിതിയായ അസർബൈജാനിലെ പീപ്പിൾസ് കമ്മീഷണർമാരുടെ കൗൺസിൽ ചെയർമാനുമായിത്തീർന്ന ഗസൻഫർ മുസബെക്കോവിന്റെ സഹോദരിയായിരുന്നു. 1912-ൽ, അവൾ ബാക്കുവിലെ സെന്റ് നിനോ ജിംനേഷ്യത്തിൽ നിന്ന് ബിരുദം നേടി, പിന്നീട് ആ സ്കൂളിൽ ഹ്രസ്വകാലം പഠിപ്പിച്ചു. 1917-ൽ അവൾ ബോൾഷെവിക് ആശയങ്ങളിൽ താല്പര്യം പ്രകടിപ്പിക്കുകയും 1918-ൽ റഷ്യൻ കമ്മ്യൂണിസ്റ്റ് പാർട്ടിയിൽ ചേരുകയും ചെയ്തു (അത് പിന്നീട് സോവിയറ്റ് യൂണിയൻ കമ്മ്യൂണിസ്റ്റ് പാർട്ടിയായി മാറി). 1919-ൽ, അവർ അസ്ട്രഖാനിലേക്കും, തുടർന്ന് മോസ്കോയിലേക്കും മാറുകയും, അവിടെ റഷ്യയിലെ പീപ്പിൾസ് കമ്മീഷറിയറ്റ്  ഓഫ് റഷ്യ ഫോർ ഫോറിൻ അഫയേഴ്സിന്റെ മിഡിൽ ഈസ്റ്റേൺ ബ്യൂറോയിൽ ജോലി ചെയ്തു. 1920-ൽ അവർ ഇതിനകം സോവിയറ്റ് യൂണിയൻറെ ഭാഗമായ അസർബൈജാനിലേക്ക് മടങ്ങിക്കൊണ്ട് 1930 വരെ സ്ത്രീകളുടെ കാര്യങ്ങളുമായി ബന്ധപ്പെട്ട വിവിധ ഭരണപരമായ സ്ഥാനങ്ങളിൽ പ്രവർത്തിച്ചു. 1923-ൽ, സ്ത്രീ വിമോചനം ലക്ഷ്യമിട്ടുള്ള ഒരു കമ്മ്യൂണിസ്റ്റ് മാസികയായ *ഷാർഗ് ഗാഡിനിയുടെ* ചീഫ് എഡിറ്ററായി ജോലിയ ചെയ്തു.

## അവലംബം


വർഗ്ഗം:അസർബൈജാനിലെ സ്ത്രീകൾ
വർഗ്ഗം:1895-ൽ ജനിച്ചവർ
വർഗ്ഗം:1938-ൽ മരിച്ചവർ
ആറു മണിക്കൂർ

ദേവരാജ് സംവിധാനം ചെയ്ത് ക്വയിലോൺ ഫിലിംസ് നിർമ്മിച്ച 1978 ലെ ഇന്ത്യൻ മലയാള ചിത്രമാണ് ***ആറുമണിക്കൂർ*** . കൊല്ലം ജി.കെ. പിള്ള, പ്രതാപചന്ദ്രൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ഇളയരാജ ആണ് .    മങ്കൊമ്പ് ഗോപാലകൃഷ്ണൻ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:മങ്കൊമ്പ് ഗോപാലകൃഷ്ണൻ
*ഈണം:  ഇളയരാജ

## അവലംബം

## പുറംകണ്ണികൾ

* 

വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇളയരാജ സംഗീതം നൽകിയ മലയാളചലച്ചിത്രങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:മങ്കൊമ്പ് - ഇളയരാജ ഗാനങ്ങൾ
ദി ഹെഡ്‌ലി കൗ

ഒരു ഇംഗ്ലീഷ് യക്ഷിക്കഥയാണ് **"ദി ഹെഡ്‌ലി കൗ"** പ്രത്യേകിച്ച് നോർത്തംബർലാൻഡിലെ ഹെഡ്‌ലി ഓൺ ദി ഹിൽ ഗ്രാമത്തിന്. 1894-ൽ മോർ ഇംഗ്ലീഷ് ഫെയറി ടെയിൽസിൽ ജോസഫ് ജേക്കബ്സ് ശേഖരിച്ച കഥയാണിത് . It was collected by Joseph Jacobs in *More English Fairy Tales* in 1894.ഹെഡ്‌ലി കൗ എന്നറിയപ്പെടുന്ന രൂപമാറ്റം വരുത്തുന്ന ട്രിക്സ്റ്റെർ എന്ന കഥാപാത്രത്തെക്കുറിച്ചാണ് കഥ.

## സംഗ്രഹം
ഒരു പാവം സ്ത്രീ വഴിയിൽ ഒരു പാത്രം കണ്ടെത്തുന്നു. അത് ഉപേക്ഷിക്കപ്പെടുന്നതിന് ഒരു തുള ഉണ്ടായിരിക്കണമെന്ന് അവൾ കരുതുന്നു. പക്ഷേ ശുഭാപ്തിവിശ്വാസത്തോടെ അവൾ അത് ഒരു പൂച്ചട്ടിയായി കാണാമെന്ന് തീരുമാനിക്കുന്നു. ഉള്ളിലേക്ക് നോക്കുമ്പോൾ, അതിൽ നിറയെ സ്വർണ്ണക്കഷണങ്ങൾ ഉണ്ടെന്ന് അവൾ കണ്ടെത്തി. അത് ഷാളിൽ വീട്ടിലേക്ക്കൊണ്ടുപോകാൻ  തീരുമാനിച്ചു. കുറച്ചു നേരം അവൾ അത് ശേഖരിച്ചു. പക്ഷേ അവൾ തിരിഞ്ഞുനോക്കുമ്പോൾ പാത്രം ഒരു വെള്ളിക്കട്ടയായി. മോഷ്ടിക്കപ്പെടാനുള്ള സാധ്യത കുറവായതിനാൽ ഇത് സ്വർണ്ണത്തേക്കാൾ മികച്ചതാണെന്ന് അവൾ തീരുമാനിക്കുകയും തുടരുകയും ചെയ്യുന്നു. കുറച്ച് സമയത്തിന് ശേഷം അവൾ വീണ്ടും തിരിഞ്ഞു. വെള്ളി ഇരുമ്പിന്റെ കഷണമായി മാറിയതായി കണ്ടെത്തി. ഇത് വിൽക്കാൻ എളുപ്പമാണെന്നും അത് കൊണ്ടുവരുന്ന ചില്ലിക്കാശുകൾ സ്വർണ്ണത്തേക്കാളും വെള്ളിയേക്കാളും സുരക്ഷിതമായിരിക്കുമെന്നും അവൾ നിരീക്ഷിക്കുന്നു. അവൾ വീണ്ടും പോകുന്നു, അവൾ മൂന്നാമതും തിരിഞ്ഞുനോക്കുമ്പോൾ ഇരുമ്പ് ഒരു പാറയായി. ഒരു വാതിൽപ്പടി എന്ന നിലയിൽ ഇത് എത്ര സൗകര്യപ്രദമാണെന്ന് അവൾ ആക്രോശിച്ചു, സന്തോഷത്തോടെ വീട്ടിലേക്ക് പോകുന്നു.

അവളുടെ വീട്ടിലെത്തുമ്പോൾ, പാറ വീണ്ടും രൂപാന്തരപ്പെടുന്നു. അത് ഹെഡ്‌ലി കൗ എന്ന വികൃതിയായ രൂപമാറ്റ ജീവിയാണെന്ന് സ്വയം വെളിപ്പെടുത്തുന്നു. സ്‌ത്രീയെ തുറിച്ചുനോക്കിക്കൊണ്ട്‌ ആ ജീവി ചിരിച്ചു. ഹെഡ്‌ലി കൗ സ്വയം കണ്ടത് തികച്ചും ഒരു കാര്യമാണെന്ന് അവൾ പ്രഖ്യാപിക്കുകയും അവളുടെ ഭാഗ്യത്തെക്കുറിച്ച് ചിന്തിച്ചുകൊണ്ട് അകത്തേക്ക് പോവുകയും ചെയ്യുന്നു.
## അവലംബം

## External links

*

വർഗ്ഗം:യക്ഷിക്കഥകൾ
കാട്ടുവെള്ളൂരം

മാൽവേസി കുടുംബത്തിലെ ഒരിനം ചെടിയാണ് **കാട്ടുവെള്ളൂരം**, . കാലാനുസൃതമായി വരണ്ട പഴയ ലോക ഉഷ്ണമേഖലാ പ്രദേശങ്ങളിലും ഉപ ഉഷ്ണമേഖലാ പ്രദേശങ്ങളിലുമാണ് ഇതിന്റെ ജന്മദേശം, കരീബിയൻ ദ്വീപുകളിലെ മിക്ക ദ്വീപുകളിലും ഇത്  എത്തിച്ചേർന്നിട്ടുണ്ട്.  രണ്ടുമീറ്റർ ഉയരംവരെ എത്തുന്ന ഒരു ബഹുവഷിയാണിത്. വൈവിധ്യമാർന്ന ആവാസ വ്യവസ്ഥകളിൽ കാണപ്പെടുന്ന ഇതിനെ കൃഷിയുടെ കളയായി കരുതിപ്പോരുന്നു. പലപ്പോഴും ചണവുമായി കലർത്തി നാരുകളുടെ ഉറവിടമായി ഇത് പ്രാദേശികമായി ഉപയോഗിക്കുന്നുണ്ട്.

## ഉപ സ്പീഷിസുകൾ
ഇനിപ്പറയുന്ന ഉപജാതികൾ അംഗീകരിക്കപ്പെട്ടിരിക്കുന്നു:

* *Hibiscus vitifolius* subsp. *lukei*  - സെൻട്രൽ കെനിയ
* *Hibiscus vitifolius* subsp. *vitifolius* - എല്ലായിടത്തും

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:നോർത്തേൺ ടെറിട്ടറിയിലെ സസ്യങ്ങൾ
വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ജാവയിലെ സസ്യങ്ങൾ
വർഗ്ഗം:അറേബ്യൻ ഉപദ്വീപിലെ സസ്യങ്ങൾ
വർഗ്ഗം:ഹിബിസ്കസ്
വർഗ്ഗം:കേരളത്തിലെ സസ്യജാലം
ആദിത്ത് കൃഷ്ണ ചെമ്പത്ത്

മലയാളത്തിലെ ഒരു യുവകവിയും കഥാകൃത്തുമാണ് **ആദിത്ത് കൃഷ്ണ ചെമ്പത്ത്**. വിദ്യാർഥിയായിരിക്കെ, കേരള സംസ്ഥാന സർക്കാരിൻറെ  ഉജ്ജ്വല ബാല്യ പുരസ്‌കാരമുൾപ്പടെ നിരവധി അംഗീകാരങ്ങൾ ലഭിച്ചിട്ടുണ്ട്**.

മലയാളത്തിലെ ആധുനിക കവികളിൽ പ്രമുഖനായിരുന്ന [[എൻ.എൻ. കക്കാട്| എൻ.എൻ. കക്കാടിൻറെ]] പേരിൽ **മയിൽ‌പ്പീലി ചാരിറ്റബിൾ സൊസൈറ്റി** ആറു മുതൽ 18 വയസ്സുവരെയുള്ള യുവ കവികൾക്കായി ഏർപ്പെടുത്തിയിട്ടുള്ള  [[എൻ.എൻ. കക്കാട് സാഹിത്യ പുരസ്‌കാരം|എൻ.എൻ. കക്കാട് സാഹിത്യ പുരസ്‌കാരത്തിൻറെ]] [[2020]]ലെ പതിനൊന്നാമത് പുരസ്‌കാരം ആദിത്ത് കൃഷ്ണയ്ക്കായിരുന്നു. ആദിത്ത് കൃഷ്ണയുടെ **കിടുവൻറെ യാത്ര** എന്ന കൃതിയാണ് പുരസ്‌കാരത്തിന് അർഹമായത്. 

== ജീവിതരേഖ ==
[[മലപ്പുറം]] [[പെരിന്തൽമണ്ണ]] [[ഏലംകുളം]] സ്വദേശിയും ഹ്രസ്വചലച്ചിത്ര സംവിധായകനും അഭിനേതാവും കൂടിയായ ആദിത്തിന് സംസ്ഥാന കലോത്സവത്തിൽ ഓട്ടൻതുള്ളലിൽ മൂന്ന് തവണ 'എ' ഗ്രേഡ് ലഭിച്ചിട്ടുണ്ട്. ആദിത്ത് സംവിധാനം നിർവഹിച്ച 'മുന്ന' എന്ന ഹ്രസ്വ ചിത്രത്തിന് അന്താരാഷ്ട്ര തലത്തിൽ വിവിധ പുരസ്കാരങ്ങളും ലഭിച്ചിട്ടുണ്ട്.

==പുസ്തകങ്ങൾ==
* കിടുവൻറെ യാത്ര.

* Loo. 

==പുരസ്കാരങ്ങൾ==
* [[ഉജ്ജ്വല ബാല്യം പുരസ്‌കാരം]]
* [[കടത്തനാട്ട് മാധവിയമ്മ]] കവിതാ പുരസ്കാരം
* [[എൻ.എൻ. കക്കാട്]] പുരസ്കാരം 
* [[ഗീതാ ഹിരണ്യൻ|ഗീതാ ഹിരണ്യൻറെ]] പേരിൽ [[ഡിജിറ്റൽ ഫിലിം മേക്കേഴ്സ് ഫോറം]] ട്രസ്റ്റ് ഏർപ്പെടുത്തിയ **ഗീതകം നവമുകുള കഥാപുരസ്കാരം'''
* എ. അയ്യപ്പൻ കവിതാ പുരസ്കാരം
* ഐ. ആർ. കൃഷ്ണൻ മേത്തല എൻഡോവ്മെൻറ്

## അവലംബം


## പുറത്തേക്കുള്ള കണ്ണികൾ
* എൻ.എൻ. കക്കാട് പുരസ്‌കാരം ആദിത്ത് കൃഷ്ണ ചെമ്പത്തിന്

വർഗ്ഗം:മലയാളകവികൾ
വർഗ്ഗം:മലയാളസാഹിത്യകാരന്മാർ
അനസ്താസിയ വെർബിറ്റ്‌സ്കയ

**അനസ്താസിയ അലക്‌സെയേവ്‌ന വെർബിറ്റ്‌സ്കയ** (, 22 ഫെബ്രുവരി 1861 - 16 ജനുവരി 1928), ഒരു റഷ്യൻ നോവലിസ്റ്റ്, നാടകകൃത്ത്, തിരക്കഥാകൃത്ത്, പ്രസാധക, ഫെമിനിസ്റ്റ് എന്നീ നിലകളിൽ പ്രശസ്തയായ വനിതയായിരുന്നു.

## ആദ്യകാല ജീവിതം
വൊറോനെഷ് നഗത്തിൽ ജനിച്ച വെർബിറ്റ്സ്കയുടെ പിതാവ് ഒരു പ്രൊഫഷണൽ സൈനിക ഉദ്യോഗസ്ഥനും മാതാവ് ഒരു അമേച്വർ നടിയായിരുന്നു. 1870 കളുടെ മധ്യത്തിൽ വെർബിറ്റ്സ്കായ മോസ്കോയിലെ എലിസവെറ്റിൻസ്കി വിമൻസ് ഇൻസ്റ്റിറ്റ്യൂട്ട് എന്ന ഒരു ബോർഡിംഗ് സ്കൂളിൽ പഠനത്തിന് ചേർന്നു. 1879-ൽ അവർ മോസ്കോ കൺസർവേറ്ററിയിൽ സംഗീത പഠനത്തിനായി പ്രവേശിക്കുകയും രണ്ട് വർഷത്തിന് ശേഷം അവരുടെ മുൻ ബോർഡിംഗ് സ്കൂളിൽ സംഗീത അധ്യാപികയായി ജോലിയിൽ പ്രവേശിക്കുകയുംചെയ്തു. 1882-ൽ എഞ്ചിനീയറായ അലക്സി വെർബിറ്റ്സ്കിയെ വിവാഹം കഴിച്ച അവർക്ക് മൂന്ന് ആൺമക്കളുണ്ടായിരുന്നു.

## കരിയർ
വിവാഹശേഷം, വിവിധ ജോലികളിൽ ജോലികളിലേർപ്പെട്ട അവർ ആദ്യം നേടിയ ജോലി 1883-ൽ ഒരു പത്രത്തിലായിരുന്നു. അവളുടെ ആദ്യ ഫിക്ഷനായ, *ഡിസ്കോർഡ്* എന്ന ഹ്രസ്വ നോവൽ 1887 ൽ റഷ്യൻ തോട്ട് എന്ന ജേണലിൽ പ്രത്യക്ഷപ്പെട്ടു. സ്ത്രീ വിമോചനം, സ്വാതന്ത്ര്യം, അവരുടെ വ്യക്തിത്വ വികാരംഎന്നീ വിഷയങ്ങളെ അടിസ്ഥാനമാക്കിയുള്ളതായിരുന്നു  ഈ കൃതി. 1898-ൽ അവൾ തന്റെ ആദ്യ സമ്പൂർണ്ണ നോവലായ വാവോച്ച്ക രചിച്ചു. മാലി തിയേറ്ററിൽ അരങ്ങേറിയ കോമഡി നാടകമായ മിറാജസ് (1895) ഉൾപ്പെടെയുള്ള നാടകങ്ങളും അവർ എഴുതി. 1902-ൽ, അവർ സ്വന്തമായി ഒരു പ്രസിദ്ധീകരണശാല ആരംഭിക്കുകയും, അവളുടെ കൃതികളും സ്ത്രീകളുടെ പ്രശ്നങ്ങൾ കൈകാര്യം ചെയ്യുന്ന പാശ്ചാത്യ യൂറോപ്യൻ എഴുത്തുകാരുടെ വിവർത്തന നോവലുകളും പ്രസിദ്ധീകരിച്ചു. സാഹിത്യേതര പ്രവർത്തനങ്ങളിലൂടെ സ്ത്രീകളുടെ വിമോചനത്തോടുള്ള തന്റെ പ്രതിബദ്ധത തുടർന്നു പ്രകടിപ്പിച്ച അവർ സ്ത്രീകളെ സഹായിക്കുന്ന വിവിധ ചാരിറ്റബിൾ, നാഗരിക സംഘടനകളിലും അംഗമായിരിക്കുകയും 1905-ൽ സൊസൈറ്റി ഫോർ ബെറ്റർമെന്റ് ഓഫ് വിമൻസ് വെൽഫെയറിന്റെ അധ്യക്ഷയായി നിയമിതയാകുകയും ചെയ്തു. 1905-ലെ വിപ്ലവത്തിനുശേഷം, സെൻസർഷിപ്പ് ഗണ്യമായി കുറഞ്ഞതോടെ, തന്റെ ജനപ്രിയ നോവലുകളിൽ ആദ്യത്തേതായി *സ്പിരിറ്റ് ഓഫ് ദ ടൈം* (1907-1908) എഴുതി. ഇതും ആറ് വാല്യങ്ങളിലായി പുറത്തിറങ്ങിയ അടുത്ത നോവലായ *ദി കീസ് ടു ഹാപ്പിനസും* (1908-1913) ബെസ്റ്റ് സെല്ലറുകളായിരുന്നു.

## അവലംബം
കിഴക്ക് (ഡയോസിസ്)

റോമാ സാമ്രാജ്യത്തിന്റെ ഒരു മഹാപ്രവിശ്യ ആയിരുന്നു കിഴക്കിന്റെ ഡയോസിസ് (; ). പിൽക്കാല റോമാ സാമ്രാജ്യത്തിൽ മദ്ധ്യധരണ്യാഴി മുതൽ മെസൊപെട്ടേമിയ വരെയുള്ള പ്രവിശ്യകൾ ഉൾപ്പെടുത്തിയാണ് ഇത് സ്ഥാപിക്കപ്പെട്ടത്. പിൽക്കാല പൗരാണികാലത്തെ റോമാ സാമ്രാജ്യത്തിൽ വാണിജ്യപരമായും കാർഷികമായും മതപരമായും ബൗദ്ധികമായും വലിയ പ്രാധാന്യം ഈ മേഖലയ്ക്ക് ഉണ്ടായിരുന്നു. സസ്സാനിദ് സാമ്രാജ്യവുമായും അറേബ്യൻ മരഭൂമിയിലെ ഗോത്രമേഖലകളുമായും അതിർത്തി പങ്കിട്ടിരുന്നതിനാൽ സൈനികമായി വളരെ തന്ത്രപരമായ ഒരു പ്രദേശമായും ഇത് മാറി. 
 

## ചരിത്രം

ഡയോക്ലീഷ്യൻ ചക്രവർത്തിയുടെ (ഭരണകാലം 284-305) പരിഷ്കാരങ്ങൾക്ക് ശേഷമാണ് ഈ മഹാപ്രവിശ്യ സ്ഥാപിതമായത്. ഇത് കിഴക്കിന്റെ പ്രെട്ടോറിയൻ പ്രിഫെക്ചറിന് കീഴിലായിരുന്നു. കിഴക്ക് എന്ന് പേര് വിളിക്കപ്പെട്ട ഈ മഹാപ്രവിശ്യയുടെ (ഡയോസിസിന്റെ)  ഭരണാധികാരിക്ക് മറ്റ് ഡയോസിസുകളുടേതിൽ നിന്ന് വ്യത്യസ്തമായി "*വികാരിയുസ്*" () എന്നതിനുപകരം *കോമിസ് ഓറിയന്റീസ്* (, വിർ സ്‌പെക്റ്റാബിലിസ് പിന്നീട് വിർ ഗ്ലോറിയോസസ് എന്ന സ്ഥാനം) എന്ന പ്രത്യേക പദവി ഉണ്ടായിരുന്നു. 

മദ്ധ്യപൂർവദേശത്ത് സാമ്രാജ്യത്തിന്റെ കീഴിലുള്ള പ്രവിശ്യകളെല്ലാം ഈ മഹാപ്രവിശ്യയുടെ ഭാഗമായി. ഇസൗറിയ, കിലിക്യ, സൈപ്രസ്, യൂഫ്രാട്ടെൻസിസ്, മെസൊപ്പൊട്ടേമിയ, ഓസ്റോയിൻ, സിറിയ കോയ്‌ലെ, ഫീനിസ്, പാലസ്തീന പ്രൈമ, പാലസ്‌തീനാ സെകുന്ദ, അറേബ്യ എന്നിവയോടൊപ്പം ഈജിപ്ഷ്യൻ പ്രവിശ്യകളായ ഈജിപ്‌ത, ലിപ്‌റ്റസ്, അഗസ്‌റ്റോറിസ്, ലിബിയ ഇൻഫീരിയർ എന്നിവയും ആദ്യം ഇതിന്റെ ഭാഗമായിരുന്നു. എന്നാൽ വാലൻസിന്റെ (ഭരണകാലം 364-378) കാലത്ത് ഈജിപ്ഷ്യൻ പ്രവിശ്യകൾ കിഴക്കിൽ നിന്ന് വേർപെടുത്തി പ്രത്യേക ഡയോസിസായി തരംതിരിക്കപ്പെട്ടു. 

535-ൽ, ജസ്റ്റീനിയൻ ഒന്നാമന്റെ ഭരണപരിഷ്കാരങ്ങളുടെ ഭാഗമായി ഈ ഡയോസിസ് നിർത്തലാക്കപ്പെട്ടു.

റോമാ സാമ്രാജ്യത്തിന്റെ ക്രൈസ്തവസഭയിലെ   അന്ത്യോഖ്യാ പാത്രിയർക്കീസുമാരുടെ ഔദ്യോഗിക ശീർഷകത്തിലെ "കിഴക്കൊക്കെയും" () അർത്ഥമാക്കുന്നത് ഈ പ്രവിശ്യയെയാണ്.

## അവലംബം
ദേവനന്ദ

മലയാള സിനിമയിലെ വളർന്നു വരുന്ന ബാലതാരമാണ് ദേവ നന്ദ. മാളികപ്പുറം എന്ന ചിത്രത്തിലെ കല്ലു എന്ന കഥാപാത്രത്തിലൂടെ പ്രശസ്തയായി. അതിനുമുമ്പ് ഹ്രസ്വവും ശ്രദ്ധിക്കപ്പെടാത്തതുമായ വേഷങ്ങൾ ചെയ്ത ശേഷം, 2022-ൽ ശബരിമലയിലെ അയ്യപ്പന് സമർപ്പിച്ചിരിക്കുന്ന 'മാളികപ്പുറം' എന്ന ഭക്തി സിനിമയിലെ പ്രധാന കഥാപാത്രത്തെ അവതരിപ്പിച്ച് പ്രശസ്തി നേടി 2018: എവരിവൺ ഇസ് എ ഹീറോ എന്ന ചിത്രത്തിലും ദേവനന്ദ അഭിനയിച്ചു.ജിബിൻ, പ്രീത എന്നിവരാണ് മാതാപിതാക്കൾ.ദേവനന്ദ മാതാപിതാക്കൾക്കും മുത്തശ്ശിക്കും ഒപ്പമാണ് താമസിക്കുന്നത്. അച്ഛൻ ജിബിൻ ബിസിനസുകാരനും അമ്മ പ്രീത സർക്കാർ മേഖലയിലാണ് ജോലി ചെയ്യുന്നത്. അവളുടെ മുത്തശ്ശിയാണ് അവളെ പുരാണ ലോകത്തേക്ക് കൊണ്ടുവന്നത്, ഹിന്ദുമതത്തിൽ നിന്നുള്ള അവളുടെ കഥകൾ പറഞ്ഞു, കൂടാതെ സ്വാമി അയ്യപ്പനോട് 3 വയസ്സുള്ളപ്പോൾ. മുത്തശ്ശി ഇതുവരെ ശബരിമല സന്ദർശിച്ചിട്ടില്ലെങ്കിലും, അവൾ ഒരു വിശ്വാസിയാണ്. സത്യത്തിൽ അവളുടെ കുടുംബവും അയ്യപ്പന്റെ ഉറച്ച വിശ്വാസികളാണ്. മാളികപ്പുറം റിലീസ് സമയത്ത് എറണാകുളം കളമശ്ശേരി രാജഗിരി പബ്ലിക് സ്‌കൂളിൽ നാലാം ക്ലാസിൽ പഠിക്കുകയാണ്..

വർഗ്ഗം:മലയാളചലച്ചിത്ര അഭിനേതാക്കൾ
ഹന്ന ബാർവിനോക്ക്

**ഒലെക്സാന്ദ്ര മിഖൈലോവ്ന ബിലോസെർസ്ക-കുലിഷ്** (ഉക്രേനിയൻ: Олекса́ндра Михай́лівна Білозе́рська-Кулі́ш; 5 മെയ് 1828 - 6 ജൂലൈ 1911), ഹന്ന ബാർവിനോക്ക് എന്ന തൂലികാനാമത്തിൽ എഴുതിയിരുന്ന ഒരു ഉക്രേനിയൻ എഴുത്തുകാരിയും നാടോടിക്കഥാകാരിയുമായിരുന്നു. ഉക്രെയ്നിലെ ഏറ്റവും പ്രധാനപ്പെട്ട എഴുത്തുകാരിലൊരാളായി കണക്കാക്കപ്പെടുന്ന അവർ ആധുനിക ഉക്രേനിയൻ സാഹിത്യത്തിലെ ആദ്യ വനിതാ എഴുത്തുകാരിയും ഉക്രേനിയൻ സാഹിത്യത്തിലെ എത്‌നോഗ്രാഫിക് റിയലിസത്തിന്റെ തുടക്കക്കാരിയായുമായിരുന്നു.

## ജീവിതരേഖ
റഷ്യൻ സാമ്രാജ്യത്തിലെ (ഇപ്പോൾ ഉക്രെയ്നിലെ ചെർണിഹിവ് ഒബ്ലാസ്റ്റിലെ ആധുനിക ബോർസ്നയുടെ ഭാഗം) ലെഫ്റ്റ് ബാങ്ക് ഉക്രെയ്നിൻ എന്നു വിളിക്കപ്പെട്ടിരുന്ന പ്രദേശത്തിൻറെ ഭരണപരമായ ഉപവിഭാഗമായ ചെർനിഗോവ് ഗവർണറേറ്റിലെ മോട്രോനിവ്ക ഗ്രാമത്തിൽ അലക്സാന്ദ്ര മിഖൈലോവ്ന ബിലോസെർസ്ക എന്ന പേരിൽ 1828 മെയ് 5 നാണ് ബാർവിനോക്ക് ജനിച്ചത്. അവളുടെ ചെറുപ്പകാലത്ത്, നഗരത്തിൽ ഇടയ്ക്കിടെയുണ്ടായ തീപിടുത്തങ്ങൾ ഒടുവിൽ അവരുടെ കുടുംബ വീട് കത്തിനശിക്കുന്നതിനിടയാക്കി. തീപിടിത്തത്തിനുശേഷം, കുടുംബം അടുത്തുള്ള മോട്രോനിവ്കയിലെ ഒരു കുഗ്രാമത്തിലേക്ക് താമസം മാറി.

ബാർവിനോക്കിന്റെ കുടുംബത്തിന് മോട്രോനിവ്കയിൽ ഭൂമി ഉണ്ടായിരുന്നു. അവളുടെ പിതാവ് പ്രാദേശികമായി മാർഷൽ ഓഫ് നോബിലിറ്റി സ്ഥാനം വഹിച്ചിരുന്ന മിഖായേൽ ബിലോസർസ്കി ആയിരുന്നു. സ്വതന്ത്രചിന്തകനെന്ന നിലയിൽ പ്രശസ്തനായിരുന്ന അദ്ദേഹത്തിന്, ആധുനിക ഉക്രേനിയൻ സാഹിത്യത്തിലും താൽപ്പര്യമുണ്ടായിരുന്നു. ഒരു കോസാക്ക് പട്ടാളക്കാരന്റെ മകളായിരുന്ന പരാസ്ക ഹ്രിഹോറിവ്ന കോസ്റ്റെനെറ്റ്സ്ക ആയിരുന്നു ബാർവിനോക്കിന്റെ മാതാവ്. അവളുടെ മാതാവിന്  പരമ്പരാഗത ഉക്രേനിയൻ ആചാരങ്ങളിലും ഗാനങ്ങളിലും  താൽപ്പര്യമുണ്ടായിരുന്നു.

## അവലംബം
ബ്ലൂക്യാപ്പ്

ഇംഗ്ലീഷ് നാടോടിക്കഥകളിലെ പുരാണകഥകളുമായി ബന്ധപ്പെട്ട മോഹിനി അല്ലെങ്കിൽ പ്രേതമാണ്  **ബ്ലൂക്യാപ്പ്**. അത് ഖനികളിൽ വസിക്കുകയും ഒരു ചെറിയ നീല ജ്വാലയായി പ്രത്യക്ഷപ്പെടുകയും ചെയ്യുന്നു. ഖനിത്തൊഴിലാളികൾ അവരോട് ബഹുമാനത്തോടെ പെരുമാറുകയാണെങ്കിൽ, ബ്ലൂക്യാപ്സ് അവരെ ധാതുക്കളുടെ സമ്പന്നമായ നിക്ഷേപത്തിലേക്ക് നയിക്കുന്നു.മുട്ടുന്നവരെയോ കോബോൾഡുകളെയോ പോലെ, ബ്ലൂക്യാപ്പുകൾക്ക് ഖനിത്തൊഴിലാളികൾക്ക് തകർന്നു വീഴുന്നവയുടെ മുന്നറിയിപ്പ് നൽകാനും കഴിയും. അവ കൂടുതലും ആംഗ്ലോ-സ്കോട്ടിഷ് അതിർത്തികളുമായി ബന്ധപ്പെട്ടിരിക്കുന്നു.  അവർ കഠിനാധ്വാനികളായിരുന്നു. ഒരു ജോലിക്കാരന്റെ വേതനം, ഒരു ശരാശരി പുട്ടറുടെ (വണ്ടികൾ തള്ളുന്ന ഒരു ഖനിത്തൊഴിലാളി) ശമ്പളത്തിന് തുല്യമാണ്. അവരുടെ പേയ്‌മെന്റ് ഖനിയുടെ ഒരു ഏകാന്ത കോണിൽ ഉപേക്ഷിച്ചു, അവർക്ക് കടപ്പെട്ടതിലും കൂടുതലോ കുറവോ അവർ സ്വീകരിക്കില്ല. ഖനിത്തൊഴിലാളികൾ ചിലപ്പോൾ മിന്നുന്ന ബ്ലൂക്യാപ്പ് കൽക്കരിയുടെ മുഴുവൻ ടബിൽ വിശ്രമിക്കുന്നത് കാണുന്നു. അത് "ഏറ്റവും ദൃഢമായ ഞരമ്പുകളാൽ പ്രേരിപ്പിച്ച" പോലെ ഖനിത്തൊഴിലാളികളെ കൊണ്ടുപോകുന്നു. ഇതേ തരത്തിലുള്ള മറ്റൊരു ജീവിയെ (പ്രകൃതിയിൽ സഹായകരമല്ലെങ്കിലും) കട്ടി സോംസ്അല്ലെങ്കിൽ ഓൾഡ് കട്ടി സോംസ്അല്ലെങ്കിൽ ഓൾഡ് കട്ടി സോംസ്എന്ന് വിളിച്ചിരുന്നു. അവ അസിസ്റ്റന്റ് പുട്ടർ ടബിലേക്ക് നുകത്തിൽ കയറ്റിയ കയർ ട്രെയ്‌സുകളോ സോമുകളോ മുറിക്കാൻ അറിയപ്പെട്ടിരുന്നു. 
## അവലംബം
**Citations**

**Bibliography**

*
*

വർഗ്ഗം:നാടോടിക്കഥകൾ
പാവ്‌ലോ ഒലെക്സാണ്ട്രോവിച്ച് വൈഷേബാബ

ഒരു ഉക്രേനിയൻ ഇക്കോ ആക്ടിവിസ്റ്റും സംഗീതജ്ഞനും എഴുത്തുകാരനുമാണ് **പാവ്‌ലോ ഒലെക്സാണ്ട്രോവിച്ച് വൈഷേബാബ** (ജനനം മാർച്ച് 28, 1986, ക്രാമാറ്റോർസ്ക്, ഡൊനെറ്റ്സ്ക് മേഖല, ഉക്രേനിയൻ എസ്എസ്ആർ)  . "വൺ പ്ലാനറ്റ്" എൻജിഒയുടെ സഹസ്ഥാപകനും തലവനും, ഉക്രെയ്നിലെ യുഎൻഡിപി നയതന്ത്രപ്രതിനിധിയുമാണ് വൈഷേബാബ.
## ജീവചരിത്രം
പാവ്ലോ വൈഷേബാബ ക്രാമാറ്റോർസ്കിലാണ് ജനിച്ചത്. ഡോൺബാസ് മെഷീൻ-ബിൽഡിംഗ് അക്കാദമിയിൽ എഞ്ചിനീയറിംഗ് പഠിക്കാൻ തുടങ്ങിയ അദ്ദേഹം  മൂന്നാം വർഷത്തിനുശേഷം തന്റെ രേഖകൾ പിൻവലിക്കുകയും മരിയുപോൾ സ്റ്റേറ്റ് യൂണിവേഴ്സിറ്റിയിൽ ജേണലിസത്തിൽ ചേരുകയും ചെയ്തു.  പഠനകാലത്ത്, "പ്രിയസോവ്സ്കി റബോച്ചി" എന്ന പത്രത്തിൽ മൂന്ന് വർഷം അദ്ദേഹം ജോലി ചെയ്തു.

2012 ൽ, യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, അദ്ദേഹം കൈവിലേക്ക് മാറി. അന്തസ്സിൻറെ വിപ്ലവത്തിൽ, പ്രത്യേകിച്ച് നാഷണൽ റെസിസ്റ്റൻസ് ഹെഡ്ക്വാർട്ടേഴ്സിന്റെ പ്രസ് സെന്ററിന്റെ പ്രവർത്തനത്തിൽ സജീവമായി പങ്കെടുത്തു. യാനുകോവിച്ച് ഭരണകൂടത്തെ അട്ടിമറിച്ചതിനുശേഷം, ഉക്രെയ്നിലെ മന്ത്രിമാരുടെ കാബിനറ്റിന്റെ പ്രസ് സർവീസിൽ അദ്ദേഹം ഒന്നര വർഷത്തോളം പ്രവർത്തിച്ചു. അന്താരാഷ്ട്ര ആശയവിനിമയവും മന്ത്രാലയങ്ങൾ തമ്മിലുള്ള ബന്ധവും അദ്ദേഹം കൈകാര്യം ചെയ്തു.

"റഷ്യൻ ഫെഡറേഷന്റെ കൂലിപ്പടയാളികളും സഹകാരികളും" ക്രാമാറ്റോർസ്കിന്റെ അധിനിവേശമാണ് ഈ പ്രവൃത്തിയെന്ന് വാദിച്ചുകൊണ്ട് അദ്ദേഹം റഷ്യൻ ഭാഷ ഉപയോഗിക്കാൻ വിസമ്മതിച്ചു കൊണ്ട് ഉക്രേനിയൻ ഭാഷയിലേക്ക് മാറി.

2013-ൽ അദ്ദേഹം സസ്യാഹാരിയായി. 2015-ൽ അദ്ദേഹം മാംസാഹാര നിഷേധിയായി, ഒടുവിൽ സമുദ്രവിഭവങ്ങളും മൃഗങ്ങളിൽ നിന്നുള്ള വസ്ത്രങ്ങളും ഉപേക്ഷിച്ചു.
## രസകരമായ വസ്തുതകൾ
ഒരു അഭിമുഖത്തിൽ, പാവ്‌ലോ വൈഷേബാബ തൻ്റെ ധാർമ്മിക റഫറൻസ് പോയിൻ്റുകളായി മഹാത്മാഗാന്ധിയെയും നെൽസൺ മണ്ടേലയെയും ചൂണ്ടികാണിക്കുന്നു. കൂടാതെ ഉക്രേനിയൻ വ്യക്തികളിൽ ഹ്രിഹോറി സ്‌കോവറോഡയെയും താരാസ് ഷെവ്‌ചെങ്കോയെയും അദ്ദേഹം കുറിക്കുന്നു. കുട്ടിക്കാലത്ത്, വൈഷേബാബയ്ക്ക് ക്രാമാറ്റോർസ്ക് മ്യൂസിക് സ്കൂളിൽ പ്രവേശനം ലഭിച്ചിരുന്നില്ല. അദ്ദേഹത്തിന് സംഗീതപരമായ കഴിവുകളൊന്നും ഇല്ലായിരുന്നു എന്ന് ചൂണ്ടിക്കാട്ടുന്നു.

## References

വർഗ്ഗം:1986-ൽ ജനിച്ചവർ
സെന്റ് ജാവലിൻ

ഉക്രെയ്നിലെ റഷ്യൻ അധിനിവേശത്തിൽ ഉപയോഗിച്ച FGM-148 ജാവലിൻ ആന്റി ടാങ്ക് ആയുധം പോലെയുള്ള ആധുനിക ആയുധം കയ്യിലേന്തി തൂക്കുമഞ്ചത്തിൽ നിൽക്കുന്ന വിശുദ്ധനെപ്പോലെയുള്ള ഒരു സാങ്കൽപ്പിക കഥാപാത്രത്തെ മതപരമായ ഐക്കൺ ശൈലിയിൽ ചിത്രീകരിച്ചിരിക്കുന്നതായി ഇന്റെര്നെടിലൂടെ പ്രചരിക്കുന്ന തമാശയാണ് **സെന്റ് ജാവലിൻ**. 2022-ൽ ഉക്രെയ്നിലെ റഷ്യൻ അധിനിവേശ വേളയിൽ ക്രിസ്റ്റ്യൻ ബോറിസ് സൃഷ്ടിച്ച ഈ തമാശ ലോകമെമ്പാടും പ്രശസ്തമാവുകയും ഒടുവിൽ സമാനമായ മറ്റ് തമാശകൾക്ക് കാരണമാവുകയും ചെയ്തു. തമാശ മനോവീര്യം വർദ്ധിപ്പിക്കുകയും ചരക്ക് ഉൽപ്പന്നങ്ങളിൽ ഉപയോഗിക്കുകയും ചെയ്തു, അതിന്റെ ഫലമായി ഉക്രെയ്നെ സഹായിക്കുന്ന മാനുഷിക ചാരിറ്റികൾക്കായി ഒരു ദശലക്ഷത്തിലധികം ഡോളർ സമാഹരിക്കാൻ കഴിഞ്ഞു.

## പശ്ചാത്തലം
ഉക്രേനിയൻ-കനേഡിയൻ പത്രപ്രവർത്തകൻ ക്രിസ്റ്റ്യൻ ബോറിസ് ആണ് ഈ തമാശ സൃഷ്ടിച്ചത്. തുടക്കത്തിൽ സ്റ്റിക്കറുകളിൽ ഉപയോഗിക്കുന്നതിന് വേണ്ടിയായിരുന്നു ഇത്. ഉക്രെയ്നിലെ റഷ്യൻ അധിനിവേശത്തിനെതിരായ ചെറുത്തുനിൽപ്പിന്റെ പ്രതീകമായി സെന്റ് ജാവലിൻ മെമെ ഓൺലൈനിൽ വൈറലായി. 

ക്രിസ്റ്റ്യൻ ബോറിസ് നിലവിൽ ടൊറന്റോയിലാണ് താമസിക്കുന്നത്. എന്നാൽ മുമ്പ് 2014 ലെ പ്രാരംഭ സംഘർഷത്തിൽ ഒരു പത്രപ്രവർത്തകനായി ഉക്രെയ്നിൽ ജോലി ചെയ്യുകയായിരുന്നു.അവിടെയായിരിക്കുമ്പോൾ, അദ്ദേഹം വിവിധ രാജ്യങ്ങളിൽ സ്വതന്ത്രനായി ജോലി ചെയ്തു, ഡോൺബാസിലെ യുദ്ധത്തിൽ നിന്നുള്ള അനാഥരുടെയും വിധവകളുടെയും ദുരവസ്ഥയിൽ അദ്ദേഹം പ്രത്യേകിച്ചും പ്രവർത്തിച്ചു.
## വിമർശനം

മഡോണയെപ്പോലെയുള്ള ഒരു വിശുദ്ധ വ്യക്തിയെ ആധുനിക യുദ്ധായുധങ്ങളുമായി ചിത്രീകരിച്ചത് ദൈവദൂഷണമായി കൗൺസിൽ ഓഫ് ചർച്ചസ് അപലപിച്ചു. കൈവിലെ ഒരു റെസിഡൻഷ്യൽ കെട്ടിടത്തിൻ്റെ വശത്ത് വരച്ച സെൻ്റ് ജാവലിനെ ചിത്രീകരിക്കുന്ന ഒരു ചുവർചിത്രം പിന്നീട് അതിൻ്റെ രണ്ട് മഞ്ഞ സ്റ്റൈലൈസ്ഡ് ട്രൈഡൻ്റ് അല്ലെങ്കിൽ ട്രൈസബ് ഉപയോഗിച്ച് നീല വലയം വരച്ചപ്പോൾ ഈ വിമർശനം യാഥാർത്ഥ്യമായി.  കൈലാസ്-വി എന്നറിയപ്പെടുന്ന ചുവർചിത്രകാരന്മാരെ, കൈവിലെ മേയർ വിറ്റാലി ക്ലിറ്റ്‌ഷ്‌കോ, ചുമർചിത്രത്തിൻ്റെ പ്രഭാവലയം വരയ്ക്കാൻ ഉത്തരവിട്ടതായി ആരോപിച്ചു.

## References

## External links
*  of the Saint Javelin campaign
ഡികുസാർ ഡിമിട്രോ പെട്രോവിച്ച്

ഒരു ഉക്രേനിയൻ നർത്തകനും നൃത്തസംവിധായകനുമാണ് **ഡികുസാർ ഡിമിട്രോ പെട്രോവിച്ച്** (ഒക്ടോബർ 24, 1985, ഒഡെസ, ഉക്രേനിയൻ SSR, USSR) .
## ജീവചരിത്രം
1985 ഒക്ടോബർ 24 ന് ഒഡെസയിലാണ് ഡിമിട്രോ ഡികുസർ ജനിച്ചത്. ആറാമത്തെ വയസ്സിൽ അദ്ദേഹം ആദ്യമായി ബോൾ റൂം  നൃത്തം ചെയ്യാൻ തുടങ്ങിയ അദ്ദേഹം പിന്നീട് മൽസരങ്ങളിൽ പങ്കെടുക്കാനും തുടങ്ങി.

കിയവ് ഇൻസ്റ്റിറ്റ്യൂട്ട് ഓഫ് ഫിസിക്കൽ എഡ്യൂക്കേഷനിൽ ഉന്നത വിദ്യാഭ്യാസം നേടിയശേഷം 2008-ൽ ബോൾറൂം നൃത്ത പരിശീലന ഡിപ്ലോമ നേടി. വർഷങ്ങളായി ഉക്രേനിയൻ, അന്താരാഷ്ട്ര കായിക നൃത്ത മത്സരങ്ങളിൽ ഡിമിട്രോ പങ്കെടുത്തിട്ടുണ്ട്. ലാറ്റിനമേരിക്കൻ നൃത്തങ്ങളിൽ ഏറ്റവും വലിയ വിജയം കൈവരിച്ച  അദ്ദേഹം  യൂറോപ്യൻ കപ്പിന്റെ ഫൈനലിലെത്തി. ഈ നൃത്ത വിഭാഗത്തിൽ ലോക ചാമ്പ്യൻഷിപ്പിലെ വിജയി കൂടിയായിരുന്നു അദ്ദേഹം.

2006 ൽ, നൃത്തശാല നൃത്തത്തിൽ മാസ്റ്റർ ഓഫ് സ്പോർട്സ് സ്ഥാനാർത്ഥി പദവി ഡിമിട്രോ ഡികുസാറിന് ലഭിച്ചു. അന്താരാഷ്ട്ര മത്സരങ്ങളുടെ ഫൈനലിലും ഉക്രെയ്നിന്റെ ചാമ്പ്യൻഷിപ്പിലും അദ്ദേഹം ആവർത്തിച്ച് എത്തി.

"1+1" എന്ന ടിവി ചാനലിലെ "ഡാൻസിംഗ് വിത്ത് ദ സ്റ്റാർസ്" എന്ന പദ്ധതിയുടെ രണ്ടാം സീസണിൽ പങ്കെടുത്തതിന് ശേഷം 2007-ൽ അദ്ദേഹം മാധ്യമങ്ങളിൽ ജനപ്രീതി നേടി. ഗായിക ഐറിന ബിലിക്കിനൊപ്പം നൃത്തം ചെയ്ത അദ്ദേഹം തുടർന്ന്, അവർ തമ്മിൽ ബന്ധം ആരംഭിക്കുകയും താമസിയാതെ അവർ വിവാഹിതരാകുകയും. ചെയ്തു. വിവാഹാനന്തരം റിയോ ഡി ജനീറോയിൽ ഗംഭീരമായ ഒരു ചടങ്ങ് നടത്തി. എന്നിരുന്നാലും, 2010 ൽ ദമ്പതികൾ വേർപിരിഞ്ഞു

## References

വർഗ്ഗം:നൃത്തസംവിധായകർ
ബാർവിനോക്ക് വോളോഡിമിർ ഇവാനോവിച്ച്

ഒരു ഉക്രേനിയൻ ചരിത്രകാരനും, ദൈവശാസ്ത്രജ്ഞനും, ഗ്രന്ഥസൂചിക, എഴുത്തുകാരനും, പുരാവസ്തു ഗവേഷകനും, റിപ്പബ്ലിക്കിന്റെ ദേശീയ പുരാവസ്തു ഗവേഷകനും, പ്രമുഖ പൗരനും. ചെർണിഹിവ് മേഖല, ഉക്രേനിയൻ അക്കാദമി ഓഫ് സയൻസിലെ പണ്ഡിതനും, ഉക്രേനിയൻ സംസ്കാരത്തിന്റെയും ചരിത്രത്തിന്റെയും അധ്യാപകനുമാണ് **ബാർവിനോക്ക് വോളോഡിമിർ ഇവാനോവിച്ച്** (ജൂലൈ 22, 1879 ഒഹ്രാമിയേവിച്ചി, ചെർണിഹിവ് ഒബ്ലാസ്റ്റ്, റഷ്യൻ സാമ്രാജ്യം - 1943 സോവിയറ്റ് യൂണിയനിലെ കീവിൽ) .

## ജീവചരിത്രം
1879-ൽ ചെർണിഹിവ് മേഖലയിലെ ഒഗ്രമിയേവിച്ചി ഗ്രാമത്തിൽ സ്ഥിതി ചെയ്യുന്ന ഒരു ഫാമിലി കൺട്രി ഹൗസിലാണ് വോളോഡിമർ ബാർവിനോക്ക് ജനിച്ചത്. 1905-ൽ, ബാർവിനോക്ക് കൈവ് മൊഹില അക്കാദമിയിൽ നിന്ന് ബിരുദം നേടി, അതിനെ ഇന്ന് നാഷണൽ യൂണിവേഴ്സിറ്റി ഓഫ് കൈവ്-മൊഹില അക്കാദമി എന്ന് വിളിക്കുന്നു. അതേ വർഷം തന്നെ, ഉമാനിൽ നിന്നുള്ള യെവെനിയ വോലോവിക്കിനെ അദ്ദേഹം വിവാഹം കഴിച്ചു. കിയെവിലെ പോഡിൽ ജില്ലയിൽ 31 ഫ്രൺസ് സ്ട്രീറ്റിൽ ബാർവിനോക്ക് കുടുംബം താമസിച്ചിരുന്നു.

1905 മുതൽ 1917 വരെ, വോളോഡിമർ ബാർവിനോക്കും കുടുംബവും സെന്റ് പീറ്റേഴ്സ്ബർഗിൽ താമസിച്ചു, അവിടെ അദ്ദേഹത്തിന്റെ മകൻ ബോറിസ് ജനിച്ചു. 1905 മുതൽ 1908 വരെ, ബാർവിനോക്ക് സെന്റ് പീറ്റേഴ്സ്ബർഗ് ആർക്കിയോളജിക്കൽ ഇൻസ്റ്റിറ്റ്യൂട്ടിൽ പഠിച്ചു. 1908 മുതൽ 1911 വരെ, അദ്ദേഹം സെന്റ് പീറ്റേഴ്‌സ്ബർഗ് സർവകലാശാലയിൽ ചരിത്രത്തിലും ഭാഷാശാസ്ത്രത്തിലും പ്രാവീണ്യം നേടി. പിന്നീട് പെട്രോഗ്രാഡ് സർവകലാശാല എന്ന് വിളിക്കപ്പെട്ടു. തത്ഫലമായി, അദ്ദേഹം ദൈവശാസ്ത്രത്തിൽ ബിരുദാനന്തര ബിരുദം നേടി. കുടുംബം അവരുടെ ഒഴിവുസമയങ്ങളിൽ കിയെവിലേക്ക് പതിവായി യാത്രകൾ നടത്തി.

## Notes

## External links
* Chernihiv Regional Information Portal: Sivershchyna 
* National Library of V.I. Vernadskyy
* Explanatory dictionaries
* Electronic library of journalism institute
* UKRAINIAN HISTORIANS of XX CENTURY
ഒലീന അപനോവിച്ച്

ഒരു ഉക്രേനിയൻ ചരിത്രകാരിയും സപ്പോറോജിയൻ കോസാക്ക്ഡോമിന്റെ ഗവേഷകയും ആയിരുന്നു **ഒലീന അപനോവിച്ച്** (ഉക്രേനിയൻ: Олена Михайлівна Апанович) (9 നവംബർ 1919 - 21 ഫെബ്രുവരി 2000).  അന്റോനോവിച്ച് സമ്മാനം നേടിയ വ്യക്തിയായിരുന്നു അവർ.
## ജീവചരിത്രം
ഒലീന അപനോവിച്ച്, റഷ്യയിലെ സിംബിർസ്ക് ഗവർണറേറ്റിലെ (ഇപ്പോൾ ഡിമിട്രോവ്ഗ്രാഡ്, ഉലിയാനോവ്സ്ക് ഒബ്ലാസ്റ്റ്) മെലെകെസിൽ ഒരു റെയിൽറോഡ് ക്ലർക്കിന്റെ കുടുംബത്തിലാണ് ജനിച്ചത്. അവളുടെ അമ്മ ഒലീനയെ റെയിൽവേ കാറിൽ പ്രസവിച്ചതായി അവളുടെ ബന്ധുക്കൾ വിവരിക്കുന്നു. അവളുടെ പിതാവ് ബെലാറഷ്യൻ കർഷകനായിരുന്നു (അതിനാൽ ബെലാറഷ്യൻ അവസാന നാമം അപനോവിച്ച്) അവളുടെ അമ്മ ചെറിയ പോളിഷ് പ്രഭുക്കന്മാരുടെ വംശപരമ്പരയിൽപ്പെട്ടതായിരുന്നു. അവളുടെ കുട്ടിക്കാലം മുഴുവൻ അവൾ ചെലവഴിച്ചത് അവളുടെ പിതാവ് ജോലി ചെയ്തിരുന്ന വടക്കുകിഴക്കൻ ചൈനയിലെ മഞ്ചൂറിയയിലാണ്. അവളുടെ കുടുംബത്തെ ചൈനയിൽ നിന്ന് ജപ്പാൻകാർ നാടുകടത്തി. 1933-ൽ അവർ ഖാർകിവിൽ താമസമാക്കി, അവിടെ ഒലീന ഹൈസ്കൂൾ വിദ്യാഭ്യാസം പൂർത്തിയാക്കി. ഒലീനയുടെ അമ്മ താമസിയാതെ മരിച്ചു. അവളുടെ പിതാവ് 1939-ൽ തെറ്റായ ആരോപണങ്ങളാൽ അടിച്ചമർത്തപ്പെട്ടു.

1937-ൽ, അവൾ മോസ്കോയിലെ "ഓൾ-യൂണിയൻ ഇൻസ്റ്റിറ്റ്യൂട്ട് ഓഫ് ജേണലിസത്തിൽ" പ്രവേശിച്ചു, എന്നാൽ സ്കൂൾ താമസിയാതെ അടച്ചു. അപനോവിച്ച് ഖാർകിവിലേക്ക് മടങ്ങി, അവിടെ പെഡഗോഗിക്കൽ ഇൻസ്റ്റിറ്റ്യൂട്ടിൽ നിന്ന് (റഷ്യൻ ഭാഷയുടെയും സാഹിത്യത്തിന്റെയും ഫാക്കൽറ്റി) ബിരുദം നേടി. ലോക മഹായുദ്ധം. ജർമ്മൻ അധിനിവേശത്തിന്റെ തുടക്കത്തിനുശേഷം അവളെ കസാക്കിസ്ഥാനിലേക്കും ബഷ്കിരിയയിലേക്കും മാറ്റി. 1944 മെയ് മുതൽ, ഒലീന കിയെവിലെ സെൻട്രൽ സ്റ്റേറ്റ് ആർക്കൈവ് ഓഫ് ഉക്രെയ്നിൽ ഒരു ഗവേഷകയായി ജോലി ചെയ്യുകയും പ്രസിദ്ധീകരണത്തിനായി നിരവധി ചരിത്രരേഖകൾ തയ്യാറാക്കുകയും ചെയ്തു.

## References
* Apanovych Biography on the Museum of dissident movement site, 
* Lyudmyla Tarnashynska, "55 years «under the sign of Clio».", *[[Dzerkalo Tyzhnia]], (The Weekly Mirror)*, September 4–10, 2004.

വർഗ്ഗം:1919-ൽ ജനിച്ചവർ
വർഗ്ഗം:2000-ൽ മരിച്ചവർ
ഡോറിസ് നീൽസൺ

**ഡോറിസ് വിനിഫ്രെഡ് നീൽസൺ** (ജീവിതകാലം: 30 ജൂലൈ 1902 - 9 ഡിസംബർ 1980) ഒരു കനേഡിയൻ കമ്മ്യൂണിസ്റ്റ് രാഷ്ട്രീയക്കാരിയും ഫെമിനിസ്റ്റും അദ്ധ്യാപികയുമായിരുന്നു.

## ജീവിതരേഖ
ഇംഗ്ലണ്ടിലെ ലണ്ടനിൽ ജനിച്ച ഡോറിസ് വെബ്ബർ കാനഡയിലെത്തി 1927-ൽ സസ്‌കാച്ചെവാനിൽ സ്ഥിരതാമസമാക്കിക്കൊണ്ട് അദ്ധ്യാപികയായി ജോലി ചെയ്യുകയും അതേ വർഷം തന്നെ പീറ്റർ നീൽസനെ വിവാഹം കഴിക്കുകയും ചെയ്തു. വിവാഹ സർട്ടിഫിക്കറ്റിൽ നൽകിയ പേരിനൊപ്പം ഒരു 'ഇ' ചേർത്ത് അവൾ ഡോറിസ് നീൽസൺ ആയി മാറി.

1934-ൽ കോ-ഓപ്പറേറ്റീവ് കോമൺവെൽത്ത് ഫെഡറേഷനിൽ (CCF) ചേർന്ന അവർ 1938-ലെ പ്രവിശ്യാ തിരഞ്ഞെടുപ്പിൽ CCF കാമ്പെയ്‌ൻ മാനേജരായിരുന്നു. 1937-ഓടെ, അവൾ കമ്മ്യൂണിസ്റ്റ് പാർട്ടി ഓഫ് കാനഡയിൽ ചേർന്നുവെങ്കിലും 1943 വരെ അവളുടെ അംഗത്വം വെളിപ്പെടുത്തിയില്ല. കമ്മ്യൂണിസ്റ്റുകളുമായുള്ള ഒരു ജനകീയ മുന്നണി പ്രചാരണത്തെ പിന്തുണച്ചതിനാൽ നിലവിൽ അംഗമായ  അസോസിയേഷൻ പിരിച്ചുവിടുന്നതുവരെ CCF-ൽ അംഗമായി തുടർന്നു.

രണ്ടാം ലോകമഹായുദ്ധസമയത്ത് സേവനമനുഷ്ഠിച്ച, കാനഡയിലെ ഹൗസ് ഓഫ് കോമൺസിലേക്ക് തിരഞ്ഞെടുക്കപ്പെട്ട കമ്മ്യൂണിസ്റ്റ് പാർട്ടി ഓഫ് കാനഡയിലെ ആദ്യത്തെ അംഗമായിരുന്നു അവർ. കനേഡിയൻ പാർലമെന്റിലേക്ക് തിരഞ്ഞെടുക്കപ്പെട്ട മൂന്നാമത്തെ വനിതയും രാഷ്ട്രീയ പദവിയിലിരിക്കെ കൊച്ചുകുട്ടികളെ വളർത്തുന്ന ആദ്യത്തെ വനിതയുമായിരുന്നു അവർ.

## കുടുംബം
ഡോറിസ്, പീറ്റർ നീൽസൻ ദമ്പതികൾക്ക് നാല് കുട്ടികളുണ്ടായിരുന്നു, അവരിൽ ഒരാൾ ശൈശവാവസ്ഥയിൽ മരിച്ചു. അവരുടെ ഇളയ മകൾ സാലി (ജനനം 1931) എന്നറിയപ്പെട്ടിരുന്ന തെൽമ നീൽസൻ 1980-ൽ കനേഡിയൻ-സോവിയറ്റ് ഫ്രണ്ട്ഷിപ്പ് അസോസിയേഷനിൽ ഡോറിസ് നീൽസന്റെ മുൻ മേലുദ്യോഗസ്ഥനായിരുന്ന ഡൈസൺ കാർട്ടറെ വിവാഹം കഴിച്ചു.

## അവലംബം

വർഗ്ഗം:കനേഡിയൻ രാഷ്ട്രീയപ്രവർത്തകർ
വർഗ്ഗം:കമ്മ്യൂണിസ്റ്റ് പ്രവർത്തകർ
വർഗ്ഗം:1902-ൽ ജനിച്ചവർ
വർഗ്ഗം:ജൂലൈ 30-ന് ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:ഡിസംബർ 9-ന് മരിച്ചവർ
വർഗ്ഗം:കനേഡിയൻ ഫെമിനിസ്റ്റുകൾ
റോസ് ഷ്നൈഡർമാൻ

**റോസ് ഷ്നൈഡർമാൻ** (ജീവിതകാലം: ഏപ്രിൽ 6, 1882 - ഓഗസ്റ്റ് 11, 1972) പോളണ്ടിൽ ജനിച്ച ഒരു അമേരിക്കൻ സോഷ്യലിസ്റ്റും ഫെമിനിസ്റ്റും പ്രമുഖയായ വനിതാ തൊഴിലാളി യൂണിയൻ നേതാക്കളിൽ ഒരാളുമായിരുന്നു. ന്യൂയോർക്ക് വിമൻസ് ട്രേഡ് യൂണിയൻ ലീഗിലെ അംഗമെന്ന നിലയിൽ, 1911 ലെ ട്രയാംഗിൾ ഷർട്ട്‌വെയിസ്റ്റ് ഫാക്ടറി അഗ്നിബാധയേത്തുടർന്ന്തീ സുരക്ഷിതമല്ലാത്ത ജോലിയിടങ്ങളിലെ അവസ്ഥകളിലേക്ക് അവർ ജനശ്രദ്ധ തിരിക്കുകയും, കൂടാതെ വനിതകകൾക്ക് വോട്ടവകാശം നൽകുന്ന ന്യൂയോർക്ക് സ്റ്റേറ്റ് റഫറണ്ടം 1917-ൽ പാസാക്കാൻ ഒരു വോട്ടവകാശവാദിയെന്ന നിലയിൽ സഹായിക്കുകയും ചെയ്തു. അമേരിക്കൻ സിവിൽ ലിബർട്ടീസ് യൂണിയന്റെ സ്ഥാപകാംഗം കൂടിയായിരുന്ന ഷ്നൈഡർമാൻ പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റിന്റെ കീഴിൽ നാഷണൽ റിക്കവറി അഡ്മിനിസ്ട്രേഷന്റെ ലേബർ അഡ്വൈസറി ബോർഡിലും സേവനമനുഷ്ഠിച്ചിട്ടുണ്ട്. ഉപജീവനമാർഗത്തേക്കാൾ ഉയർന്ന എന്തെങ്കിലും നേടാനുള്ള തൊഴിലാളിയുടെ അവകാശത്തെ സൂചിപ്പിക്കാൻ. "ബ്രഡ് ആൻറ്അ റോസസ്" എന്ന പദപ്രയോഗം സൃഷ്ടിച്ചതിന്റെ ബഹുമതിയും അവർക്കാണ്.

## ആദ്യകാലം
റോസ് ഷ്നൈഡർമാൻ 1882 ഏപ്രിൽ 6 ന് റഷ്യൻ പോളണ്ടിലെ ചെൽമിന് 14 കിലോമീറ്റർ (9 മൈൽ) വടക്കായി സ്ഥിതിചെയ്യുന്ന സാവിൻ ഗ്രാമത്തിൽ ഒരു ജൂത കുടുംബത്തിലെ നാല് മക്കളിൽ ആദ്യത്തെയാളായി റേച്ചൽ ഷ്നൈഡർമാൻ എന്ന പേരിൽ  ജനിച്ചു. അവളുടെ മാതാപിതാക്കളായ സാമുവൽ, ഡെബോറ (റോത്ത്മാൻ) ഷ്നൈഡർമാൻ ദമ്പതികൾ തയ്യൽ വ്യാപാരത്തിൽ ഏർപ്പെട്ടിരുന്നു. ഷ്നൈഡർമാൻ ആദ്യം സാവിനിലെ ആൺകുട്ടികൾക്കായി സംവരണം ചെയ്തിരുന്ന ഹീബ്രു സ്കൂളിലും പിന്നീട് ചെലോമിലെ ഒരു റഷ്യൻ പബ്ലിക് സ്കൂളിലും വിദ്യാഭ്യാസം ചെയ്തു. 1890-ൽ കുടുംബം ന്യൂയോർക്ക് നഗരത്തിലെ ലോവർ ഈസ്റ്റ് സൈഡിലേക്ക് കുടിയേറി. 1892 ലെ ശൈത്യകാലത്ത് കുടുംബത്തെ ദാരിദ്ര്യത്തിനു നടുവിൽ ഉപേക്ഷിച്ചുകൊണ്ട് ഷ്നൈഡർമാന്റെ പിതാവ് മരണമടഞ്ഞു. മാതാവ് ഒരു തയ്യൽക്കാരിയായി ജോലി ചെയ്തുകൊണ്ട് കുടുംബത്തെ ഒരുമിച്ച് നിർത്താൻ ശ്രമിച്ചുവങ്കിലും സാമ്പത്തിക ബുദ്ധിമുട്ട് നേരിട്ട അവർ കുട്ടികളെ കുറച്ചുകാലം ജൂത അനാഥാലയത്തിൽ പാർപ്പിക്കാൻ നിർബന്ധിതയായി. വിദ്യാഭ്യാസം തുടരാൻ അവൾ ആഗ്രഹിച്ചിരുന്നുവെങ്കിലും ആറാം ക്ലാസിനുശേഷം 1895-ൽ ഷ്നൈഡർമാൻ വിദ്യാലയ ജീവിതം ഉപേക്ഷിച്ചു. ഒരു ഡിപ്പാർട്ട്‌മെന്റ് സ്റ്റോറിൽ കാഷ്യറായി ജോലിക്ക് പോയ അവർ തുടർന്ന് 1898-ൽ ലോവർ ഈസ്റ്റ് സൈഡിലെ ഒരു ക്യാപ് ഫാക്ടറിയിൽ ലൈനിംഗ് സ്റ്റിച്ചറായി ജോലി ചെയ്തു. 1902-ൽ അവളും കുടുംബത്തിലെ മറ്റുള്ളവരും മോൺട്രിയലിലേക്ക് താമസം മാറ്റിയശേഷം അവിടെ തീവ്ര രാഷ്ട്രീയത്തിലും ട്രേഡ് യൂണിയനിസത്തിലു താൽപ്പര്യമുണ്ടായി. സാമൂഹ്യ പ്രവർത്തകനും എഡിറ്ററുമായിരുന്ന ഹാരി ഷ്നൈഡർമാൻ അവരുടെ സഹോദരൻ  ആയിരുന്നു.

## അവലംബം
ഫിലിസ് ബിർക്ക്ബി

**നോയൽ ഫിലിസ് ബിർക്ക്ബി** (ജീവിതകാലം: ഡിസംബർ 6, 1932 - ഏപ്രിൽ 13, 1994) ഒരു അമേരിക്കൻ വാസ്തുശില്പിയും ഫെമിനിസ്റ്റും ചലച്ചിത്രകാരിയും അദ്ധ്യാപികയും വിമൻസ് സ്കൂൾ ഓഫ് പ്ലാനിംഗ് ആൻഡ് ആർക്കിടെക്ചറിന്റെ സ്ഥാപകയുമായിരുന്നു.

## അവലംബം

വർഗ്ഗം:ഡിസംബർ 6-ന് ജനിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഏപ്രിൽ 13-ന് മരിച്ചവർ
വർഗ്ഗം:1994-ൽ മരിച്ചവർ
വർഗ്ഗം:വാസ്തുശില്പികൾ
വർഗ്ഗം:ചലച്ചിത്രപ്രവർത്തകർ
അന്റോനോവിച്ച് സമ്മാനം

ഉക്രേനിയൻ ഭാഷയിൽ എഴുതിയ സാഹിത്യകൃതികൾക്കും ഉക്രേനിയൻ പഠനങ്ങളിലെ ഗവേഷണത്തിനുമായി 1981 മുതൽ ഒമേലിയൻ ആൻഡ് ടെറ്റിയാന അന്റോനോവിച്ച് ഫൗണ്ടേഷൻ നൽകുന്ന 10,000 യുഎസ് ഡോളറിന്റെ വാർഷിക അവാർഡാണ് **അന്റോനോവിച്ച് സമ്മാനം.** സ്ഥാപനങ്ങൾക്കും വ്യക്തികൾക്കും പ്രൈസ് ജൂറി അംഗങ്ങൾക്കും നോമിനേഷനുകൾ നൽകാമെങ്കിലും ജൂറി മാത്രമേ വിജയികളെ തീരുമാനിക്കൂ. ഒരു അവാർഡ് ദാന ചടങ്ങിൽ ഒരു പ്രസംഗം നടത്താൻ സമ്മാന ജേതാക്കളോട് ആവശ്യപ്പെടുന്നു.

## References

വർഗ്ഗം:ഉക്രേനിയൻ സംസ്കാരം